Ταινία Τρόμος σε Ζωντανή Μετάδοση / Dhamaka (2021) online με ελληνικους υποτιτλους Δράμα Greek subtitles\nΠροστέθηκε: 2021-11-19 19:52\nταινία Τρόμος σε Ζωντανή Μετάδοση / Dhamaka (2021) online Greek subtitles\nχωρίς καμιά υποχρέωση εγγραφής. Εδώ θα βρείτε ολόκληρητη ταινία Τρόμος σε Ζωντανή Μετάδοση / Dhamaka (2021) με υπότιτλουςσε καλή ποιότητα. Κάθε επισκέπτης θα είναι σε θέση να παρακολουθήσει σε απευθείας σύνδεση όλες τις ταινίες με υπότιτλους δωρεάν με καλή εικόνα και ήχο. Σε περίπτωση που η ταινία σας κολλάει πατήστε pause (παύση) για 5 με 10 λεπτά το πολύ, ώστε να φορτώσει. Αν συναντήσετε δυσκολία στην προβολή της ταινίας Τρόμος σε Ζωντανή Μετάδοση / Dhamaka (2021) με ελληνικούς υπότιτλους, τότε μπορείτε να παρακολουθήσετε το βοηθητικό μας βίντεο που σας εξηγεί βήμα βήμα την διαδικασία προβολής. Υπάρχει αναζήτηση στην ιστοσελίδα μας, όπου μπορείτε να βρείτε την ταινία που επιθυμείτε πληκτρολογώντας το όνομα στην αναζήτηση, για παράδειγμα Τρόμος σε Ζωντανή Μετάδοση / Dhamaka (2021) greek sub. Σε περίπτωση μη ευρέσεως της ταινιες που αναζητήσατε υπάρχει η δυνατότητα παραγγελίας στον ιστό μας όπου μπορείτε να παραγγείλετε ταινία και η φόρμα παραγγελίας βρίσκεται στο κεντρικό μενού.Ξεκινήστε λοιπόν να βλέπετε την ταινία Τρόμος σε Ζωντανή Μετάδοση / Dhamaka (2021) tenies online τώρα! Απολαύστε βλέποντας τις ταινίες που αγαπάτε στην στην καλύτερη ιστοσελίδα και φυσικά μην ξεχάσετε να προσθέσετε τη διεύθυνση μας στα αγαπημένα σας! tenies-online.club\n9.7 7408 IMDB\n4 577 Προβολές\nΤαινία Τρόμος σε Ζωντανή Μετάδοση / Dhamaka (2021) online με ελληνικους υποτιτλους Ένας πρώην παρουσιαστής δέχεται μια ανησυχητική κλήση και την εκλαμβάνει ως ευκαιρία για να κάνει την επιστροφή του ίσως όμως χρειαστεί να θυσιάσει τη συνείδησή του.\nΠατώντας το κουμπί Subscribe θα λάβετε ειδοποίηση όταν ανανεωθεί η Ταινία/Σειρά που έχετε εγγραφεί. Τρόμος σε Ζωντανή Μετάδοση / Dhamaka (2021)\nταινιa Τρόμος σε Ζωντανή Μετάδοση / Dhamaka (2021) online με ελληνικους υποτιτλους greek subs\nΛοιπόν, η ταινία είναι εξαιρετικη με θέματα που αγγίζουν τη σύγχρονη ρεαλιστική εποχή. Σίγουρα η βαθμολογία είναι υπερβολική. Από την άλλη εαν έπαιζε κάποιος γνωστός εμπορικός ηθοποιός, θα είχε κόψει πολλά εισητήρια.\n4 Gianngam 184\nΠΟΛΎ ΠΟΙΟΤΙΚΗ ΚΑΙ ΡΕΑΛΙΣΤΙΚΗ ΤΑΙΝΙΑ!\nΚαλο μου αρεσε κ περασε γρηγορα η ωρα.\nΙσως να εβγαζε περισσοτερο τρομο ..εκει νιωθω λιγο δεν με επεισε ..αλλα οκ.\n2 Navigal 14\nΗ ταινία είναι ευχάριστη, με γρήγορη πλοκή κ θίγει ένα εξαιρετικά επίκαιρο θέμα, τη μορφή που έχει πάρει η ενημέρωση παγκοσμίως σήμερα, βλέπε Infotainment, χωρίς να παραλείπει κ τις απαραίτητες κοινωνικοπολιτικές αναφορές.Το 9,7 του IMDB είναι υπερβολικό κ νομίζω ότι μάλλον προήλθε από τισ ψήφους της τεράστιας Ινδικής κοινότητας.\nΌντως 9,7 στο IMDb!!!! Τι το ιδιαίτερο Ινδική παραγωγή; Δεν το έχω δει, αλλά με προκαλεί!! Αν το χει δει κάποιος φίλος, ας γραψει δυο λόγια, αν έχει χρόνο!\nΑγαπητοί επισκέπτες προσθέστε σχόλια σχετικά με την ταινία Τρόμος σε Ζωντανή Μετάδοση / Dhamaka (2021)


Εργατικό Κέντρο Κατερίνης – Παρατείνεται η προθεσμία για τη ρύθμιση οφειλών προς τον πρ. Οργανισμό Εργατικής Κατοικίας | Eptanews.gr\nΜέχρι 31 Δεκεμβρίου 2020, παρατείνεται η προθεσμία υποβολής ηλεκτρονικών αιτήσεων για τη ρύθμιση αποπληρωμής οφειλών δανειοληπτών που χορηγήθηκαν από ίδια κεφάλαια του τέως Οργανισμού Εργατικής Κατοικίας (ΟΕΚ), ύστερα από σχετική απόφαση του Δ.Σ. του Οργανισμού, όπως ανακοίνωσε το Εργατικό Κέντρο Κατερίνης\nΌπως αναφέρει το ΕΚΚ, κατόπιν της δημοσίευσης της αρ. 34920/1896/4.09.2020 απόφασης του Υπουργού Εργασίας και Κοινωνικών Υποθέσεων στο ΦΕΚ 3907/τ. Β/14.09.2020, από τις 15.09.2020 οι δανειολήπτες έχουν την δυνατότητα αιτήσεως για ρύθμιση μέσω της ηλεκτρονικής πλατφόρμας στον ιστότοπο του ΟΑΕΔ www.oaed.gr.\nΓια περισσότερες πληροφορίες οι ενδιαφερόμενοι μπορούν να απευθύνονται: στον τηλεφωνικό αριθμό 2351046577 ( τ.ΟΕΚ) και στην ιστοσελίδα του Εργατικού μας Κέντρου : www.ekkaterinis.gr


lamogio24: Η «κόκα των φτωχών»: Νέο επικίνδυνο ναρκωτικό στην Αθήνα\nΤο σίσα κυκλοφορεί από τις αρχές του 2011 στους ανοικτούς χώρους συνάθροισης των χρηστών στο κέντρο της Αθήνας (από ό,τι φαίνεται μέχρι στιγμής η χρήση του δεν έχει εξαπλωθεί σε άλλες ελληνικές πόλεις), από όπου ξεκίνησε και το ευρωπαϊκό του ταξίδι. «Έχουν εντοπιστεί 141 νέες ουσίες στην Ευρώπη. Συνήθως ξεκινούν από την Ολλανδία, τη Δανία ή την Αγγλία και έρχονται στην Ελλάδα αργότερα. Το σίσα είναι η πρώτη ουσία που "επέλεξε" την Ελλάδα για να πρωτοεμφανιστεί στον ευρωπαϊκό χώρο», εξηγεί στο ΑΜΠΕ η επιστημονική υπεύθυνη του Εθνικού Κέντρου Τεκμηρίωσης & Πληροφόρησης για τα Ναρκωτικά και την Τοξικομανία (ΕΚΤΕΠΝ), Μανίνα Τερζίδου.\nΌπως είπαν, το σίσα έχει διεγερτική δράση, προκαλεί απώλεια βάρους, αϋπνία, επιθετικότητα, νευρικότητα και διάθεση για σεξουαλική δραστηριότητα. Επίσης έχουν καταγραφεί θάνατοι που ενδέχεται να συνδέονται με το σίσα. «Δεν μπορείς να κοιμηθείς, να φας, διαστέλλονται τα μάτια, έχεις λογοδιάρροια». «Διαλύει το μυαλό, βρίζεις, ξεφεύγεις, έχεις μανία να χτυπήσεις και να κλέψεις». «Είναι φθηνό, είναι επικίνδυνο, ακούγεται ότι "φεύγει" το μυαλό». «Κόβει την όρεξη, αυτοκτόνησαν πέντε άτομα, δημιουργεί ψευδαισθήσεις». Αυτές είναι μερικές μόνο από τις περιγραφές χρηστών για την ουσία και τις παρενέργειες που προκαλεί.\nΘραύση στις πιάτσες της Αθήνας κάνει ένα νέο φθηνό ναρκωτικό, η "κόκα των φτωχών" όπως την αποκαλούν.


Οι άνθρωποι κάνουν κάθε δυνατή προσπάθεια να συσσωρεύσουν πλούτο. Εξίσου μεγάλη προσπάθεια όμως χρειάζεται για ν’ αποκτήσουν τον πλούτο της αγάπης. Στις μέρες μας επενδύουν τις ‘αποταμιεύσεις’ της αγάπης τους σε εγχειρήματα αξιολύπητα για την ασημαντότητά τους. Στη θέση τους όμως, θα έπρεπε να επενδύουν όλη την αγάπη τους στην θεϊκή τράπεζα της αφοσίωσης στον Θεό! Αυτή η κατάθεση όχι μόνο είναι απόλυτα ασφαλής, αλλά θα σας αποδίδει και αυξανόμενους τόκους υπό μορφήν ευδαιμονίας. Η τράπεζα στην οποία πρέπει να καταθέσετε την αγάπη σας για τον Θεό, είναι η καρδιά σας! Καταθέσεις οπουδήποτε αλλού είναι ανασφαλείς. Οι καταθέσεις υπό μορφήν χρημάτων κινδυνεύουν να χαθούν. Αντιθέτως, η κατάθεση αγάπης για τον Θεό μέσα στην καρδιά σας δεν κινδυνεύει από καμία κλοπή ή απώλεια. Διασφαλίστε λοιπόν την κατάθεσή σας τοποθετώντας την μέσα στην καρδιά σας. Η αγάπη αυτή είναι γλυκύτατη και από αρχαιοτάτων χρόνων χαρακτηρίζεται ως «το αιώνιο νέκταρ». Το νέκταρ όμως, ευχαριστεί μόνο τον ουρανίσκο σας, ενώ η Αγάπη του Θεού σας χαρίζει αιώνια ευδαιμονία, η οποία υπερβαίνει σε γλυκύτητα ακόμα και το νέκταρ. Πάρτε σήμερα την ακλόνητη απόφαση ν’ αποκτήσετε αυτήν την γλυκιά σαν νέκταρ Αγάπη Του!\n- Μπάμπα, Ομιλία που δόθηκε στις 23 Νοεμβρίου 1996, κατά τον εορτασμό των γενεθλίων του.\nΗ Αγάπη του Θεού είναι η μόνη πανάκεια για όλα σας τα προβλήματα και όλες σας τις δυστυχίες που πηγάζουν μόνο από τις ακόρεστες επιθυμίες σας και τις αποτυχημένες φιλοδοξίες που σας γεμίζουν απελπισία. Αν είστε πραγματικά γεμάτοι αφοσίωση για τον Θεό, εκδηλώστε την αγάπη σας σ’ Εκείνον ο οποίος είναι η ενσάρκωση της αγάπης! Αν ειλικρινά πεινάτε και διψάτε για τον Θεό, γευθείτε την Αγάπη Του για να κατασιγάσετε την πείνα σας και να σβήσετε την δίψα σας. Η Αγάπη του Θεού είναι σαν την ακτίνα ενός φάρου – σας δείχνει την σωστή πλεύση. Στρέψτε το πλοίο της ζωής σας όπου δείχνει ο φάρος της Αγάπης του Θεού – τότε είναι βέβαιο ότι θα φθάσετε στην ακτή της ευδαιμονίας. Δεν χρειάζεστε να κάνετε καμία ειδική ασκητική πειθαρχία – απλά γεμίστε τον νου σας με αγάπη! Ενόσω εκτελείτε τις καθημερινές εργασίες σας, να τις θεωρείτε όλες μία προσφορά αναθήματος στον Θεό. Ο Θεός είναι πανταχού Παρών και τα πάντα Πληρών – να Τον βλέπετε σε κάθε πράγμα και σε κάθε πλάσμα. Φροντίστε η καρδιά σας να είναι το ιερό που φυλάτε την ασάλευτη αγάπη σας. Όπως είπε ο άγιος Τουκαράμ, «Η καρδιά σας στον Θεό και τα χέρια σας στην εργασία.»\nΗ απόκτηση ευημερίας και πλούτου είναι μία από τις βασικές αρχές ή νόμιμες επιδιώξεις της ανθρώπινης προσπάθειας. Οι τέσσερις βασικές αρχές της ζωής (πουρουσάρτας) είναι η δικαιοσύνη και η αρετή (ντάρμα), ή απόκτηση πλούτου (άρτα), η ικανοποίηση των επιθυμιών (κάμα) και η πνευματική απελευθέρωση (μόκσα). Τα ιερά κείμενα τις έχουν σκοπίμως απαριθμήσει μ’ αυτήν την σειρά. Διότι, η δικαιοσύνη και η αρετή πρέπει να κατευθύνουν και να ελέγχουν τη διαδικασία απόκτησης πλούτου, η δε πνευματική απελευθέρωση πρέπει να είναι ο ρυθμιστικός παράγων της ικανοποίησης των επιθυμιών. Κάθε μορφή ευημερίας και πλούτου που απορρέει από πηγές κηλιδωμένες από την αδικία (α-ντάρμα) πρέπει να την αντιμετωπίζετε με περιφρόνηση και να την θεωρείτε ανάξιά σας. Και όλες τις επιθυμίες που δεν προάγουν την μία και μοναδική υπέρτατη ανάγκη του ανθρώπου για απελευθέρωση, πρέπει να τις εγκαταλείπετε, θεωρώντας τις κατώτερες της αξιοπρέπειάς σας. Έτσι, το πνευματικό θεμέλιο της Δικαιοσύνης και της Απελευθέρωσης πρέπει ν’ αποτελεί την ρίζα ή το θεμέλιο της απόκτησης πλούτου και της εκπλήρωσης των επιθυμιών. Αν στην ζωή δεν τηρείται αυτή η σειρά, η απόκτηση πλούτου εκφυλίζεται σε αρπαγή και λεηλασία, η δε εκπλήρωση των επιθυμιών εκφυλίζεται σε θάνατο.\nΤο πολυτιμότερο μήνυμα που μας μεταδίδουν τα ιερά κείμενα είναι το ακόλουθο: ‘Να εκτελείτε τα νόμιμα καθήκοντα που σας έχουν ανατεθεί στην ζωή, να εκπληρώνετε τις υποχρεώσεις σας, να ζείτε ανάλογα με τα δικαιώματά σας δίχως να τα υπερβαίνετε. Όμως, μην επιτρέπετε στις διάφορες προσκολλήσεις σας να αυξάνονται – να είστε σαν ένας απλός θεματοφύλακας σχετικά με την οικογένειά σας, την περιουσία σας, την φήμη σας, την μόρφωση και τις δεξιότητές σας. Να τα εγκαταλείψετε όλα χαμογελώντας, όταν έρθει το κάλεσμα του θανάτου.’ Στο Ινδικό πάνθεον ο θάνατος περιγράφεται ως ο θεός Γιάμα που σκορπίζει τον τρόμο, καθώς έρχεται πάνω σ’ έναν τερατώδη βούβαλο, ορμά εναντίον σας και σας περνά μία θηλιά στον λαιμό. Εγώ όμως σας λέγω: Όχι! Η θηλιά είναι δικής σας κατασκευής, ανάλογα με τον τρόπο της ζωής σας. Και ο θάνατος δεν ορμά – αντιθέτως, σας στέλνει έγκαιρες προειδοποιήσεις για την άφιξή του, υπό μορφήν πληροφοριών όπως μαλλιά που ασπρίζουν, δόντια που πέφτουν, όραση που μειώνεται, ακοή που χάνεται, ρυτίδες κλπ. κλπ. Δεν είναι καβαλάρης σ’ ένα άγριο ζώο – ο θάνατος είναι απλώς ένα συνώνυμο του Χρόνου. Ο Χρόνος είν’ εκείνος που προχωρεί ανεπαίσθητα αλλά σταθερά προς το μέρος σας, ροκανίζοντας το νήμα της ζωής σας. Γι’ αυτό, αξιοποιήστε την ικανότητα δράσης με την οποία έχετε προικιστεί από τον Θεό, για να λυτρωθείτε από τα νύχια του Χρόνου.\n- Μπάμπα, Ομιλία που δόθηκε στις 23 Μαρτίου 1966.\nΌπως το φως μιας αναμμένης λυχνίας απλώνεται ολόγυρά της, το ίδιο και η χάρη του Θεού – απλώνεται και διαποτίζει τον καθένα που Τον πλησιάζει και αγαλλιάζει βρισκόμενος κοντά Του. Αν όμως εσείς παρεμβάλετε κάποιο σκίαστρο που εμποδίζει το Φως Του να σας αγκαλιάσει, δεν έχετε να μέμφεστε παρά μόνο τον εαυτό σας! Ανοίξτε λοιπόν τις θύρες της καρδιάς σας, έτσι ώστε ο «ήλιος» του Θεού να την πλημμυρίσει Φως, να την απολυμάνει από τα βλαβερά ελαττώματα που έχουν φωλιάσει μέσα της και να φωτίσει και την τελευταία γωνιά της. Όμως, ο «ήλιος» αυτός δεν θ’ ανοίξει ο ίδιος την καρδιά σας για να εισέλθει – αυτήν την μικρή πρωτοβουλία πρέπει να την αναλάβετε εσείς! Ακριβώς το ίδιο κάνετε για ν’ απολαύσετε το αγαπημένο σας ραδιοφωνικό πρόγραμμα: πρέπει πρώτα ν’ ανάψετε το ραδιόφωνο και να γυρίσετε την βελόνα στον σωστό σταθμό – αυτήν την προσπάθεια δεν μπορείτε να την παρακάμψετε. Και η πεμπτουσία των γραφών είναι: «Πιστεύετε, Αγωνίζεστε, τότε θα Επιτύχετε!» Μέσα στο σύμπαν, ο Κύριος ο Θεός είναι πανταχού Παρών και τα πάντα Πληρών. Είναι ο πυρήνας κάθε ύπαρξης, ακριβώς όπως το βούτυρο ενυπάρχει σε κάθε σταγόνα γάλατος. Μέσα σ’ αυτό το σύμπαν μπορείτε ν’ αποκτήσετε την θέασή Του, αρκεί πρώτα ν’ ασκήσετε την διάκρισή σας, ν’ αυξήσετε την μη προσκόλληση στα υλικά και εγκόσμια πράγματα και να βεβαιωθείτε ότι η πίστη σας σ’ Εκείνον είναι βαθιά και ειλικρινής.\nΜπάμπα, Ομιλία που δόθηκε στις 23 Μαρτίου 1966.\nΤι είναι αυτό που πρέπει ν’ αποκτήσουν οι άνθρωποι σήμερα; Είναι μια καρδιά πλατειά, που να χωρά μέσα της την Αγάπη – μία Αγάπη που ν’ αγκαλιάζει τους πάντες και τα πάντα. Μόνο τότε θα μπορέσουν να συνειδητοποιήσουν την πνευματική ενότητα ολόκληρης της ανθρωπότητας. Από την βιωματική εμπειρία αυτής της ενότητας θα γεννηθεί μέσα τους η αγάπη για τον Θεό. Αυτή η αγάπη θα γεννήσει στην καρδιά τους μία αγνή ευδαιμονία – μία ευδαιμονία που δεν γνωρίζει όρια, που τα λόγια δεν αρκούν για να την περιγράψουν, που είναι αιώνια. Η πηγή κάθε ευδαιμονίας είναι μόνο η αγάπη. Μία καρδιά που δεν έχει μέσα της αγάπη είναι σαν έναν άγονο, ξερό αγρό. Να τρέφετε και να προάγετε την αγάπη στην καρδιά σας – έτσι θα εξιλεώσετε την ζωή σας. Όσο μεγάλη κι αν είναι η μόρφωσή σας ή η περιουσία σας, αν δεν έχετε μέσα σας αγάπη, δεν έχουν την παραμικρή αξία. Χωρίς αγάπη και χωρίς αφοσίωση στον Θεό, όλα τα άλλα επιτεύγματά σας δεν θα σας βοηθήσουν να πραγματώσετε τον Θεό. Οι άνθρωποι επιθυμούν να φθάσουν στην πνευματική απελευθέρωση. Εγώ όμως σας λέγω ότι αληθινή απελευθέρωση είναι η απελευθέρωση από τις επιθυμίες. Την σημερινή εποχή οι άνθρωποι δεν μπορούν ν’ αποσυρθούν στα δάση και να ζήσουν εκεί σαν ασκητές, αφιερωμένοι στον διαλογισμό και σε άλλες πνευματικές ασκήσεις. Σήμερα, η ευκολότερη πνευματική οδός για κάθε αναζητητή είναι το ν’ αφιερώνει κάθε πράξη του στον Θεό.\n- Μπάμπα, Ομιλία που δόθηκε στο Πρασάντι Νίλαγιαμ στις 25 Δεκεμβρίου 1994, κατά τον εορτασμό των Χριστουγέννων.\nΌταν ο Ιησούς Χριστός γεννήθηκε στην φάτνη των αλόγων, τρεις βασιλείς, οδηγούμενοι από ένα άστρο, έφθασαν στον τόπο της Γέννησής Του. Ο ένας τους, μόλις αντίκρισε το Θείο Βρέφος είπε: «Αυτό το παιδί θ’ αγαπήσει τον Θεό.» Ο δεύτερος είπε: «Όχι, ο Θεός θ’ αγαπήσει αυτό το παιδί.» Και ο τρίτος είπε: «Αληθώς σας λέγω, αυτό το παιδί είναι ο ίδιος ο Θεός.» Η πραγματική σημασία αυτών των τριών εξαγγελιών είναι: όταν αγαπά κανείς τον Θεό, γίνεται αγγελιοφόρος του Μηνύματός Του. Όταν τον αγαπά ο Θεός, γίνεται Υιός του Θεού, στο δε τελευταίο πνευματικό στάδιο γίνεται ένα με τον Θεό, ακριβώς όπως διακήρυξε ο Ιησούς: «Εγώ και ο Πατέρας Μου είμαστε Ένα.» Αυτές οι δηλώσεις των τριών βασιλέων ισχύουν για όλους σας. Κατανοήστε ότι και σεις είστε αγγελιοφόροι του Θεού. Ρωτάτε πότε δικαιούστε να αποκαλείτε τον εαυτό σας «τέκνο του Θεού»; Συνειδητοποιήστε ότι ο Θεός κάνει μόνο αγνές πράξεις που προορίζονται για το καλό όλων των ανθρώπων, δίχως ίχνος ιδιοτέλειας. Επομένως, για να γίνετε αγγελιοφόρος και τέκνο του Θεού και να φθάσετε στην Ενότητα μ’ Εκείνον, πρέπει να εκδηλώνετε τις ιδιότητες του Πατέρα. Έτσι θα φθάσετε στην Θεότητα, που είναι και η πραγματικότητά σας.\nΠριν από δύο χιλιάδες χρόνια, όταν η στενόμυαλη υπεροψία και η βαθιά πνευματική άγνοια είχαν μολύνει και βεβηλώσει την ανθρωπότητα, ήρθε στη γη ο Ιησούς Χριστός ως ενσάρκωση της Αγάπης και της Συμπόνιας και έζησε σαν άνθρωπος μεταξύ των ανθρώπων διδάσκοντάς τους, με το ζωντανό παράδειγμα της ζωής Του, τα ύψιστα ιδανικά της ζωής. Πρέπει να στραφείτε με προσοχή στα διδάγματα που ανέπτυξε καθ’ όλη την διάρκεια της ζωής Του. «Είμαι ο Αγγελιοφόρος του Θεού», ήταν η πρώτη Του διακήρυξη. Ναι, ακριβώς αυτό ήταν. Συνεπώς, όλοι σας πρέπει να αποδεχθείτε αυτόν τον ρόλο του αγγελιοφόρου του Θεού και να ζείτε ως υποδείγματα Θεϊκής Αγάπης και Συμπόνιας. Ο Ιησούς Χριστός γνώριζε ότι τα πάντα αποτελούν Θέλημα του Θεού. Έτσι, ακόμα και επάνω στον σταυρό, υποφέροντας ανείπωτη αγωνία, δεν έτρεφε αρνητικά αισθήματα για κανέναν και έδωσε το τελευταίο Του δίδαγμα στους πιστούς Του να θεωρούν τους πάντες σαν όργανα της Βούλησης του Θεού: «Όλοι είναι Ένα – να φέρεστε το ίδιο στον καθένα» - σας παροτρύνω να ασκείτε αυτήν την στάση ζωής στην καθημερινότητά σας. Αφιερώστε τον εορτασμό της Ημέρας της Γέννησής Του, τα Χριστούγεννα, στο να επικεντρωθείτε στα λόγια Του, στις συμβουλές Του, στις προειδοποιήσεις Του και αποφασίστε να κατευθύνετε την καθημερινή ζωή σας στην πνευματική οδό που Εκείνος χάραξε. Τα λόγια Του πρέπει να εντυπωθούν ανεξίτηλα στην καρδιά σας και να πάρετε την ακλόνητη απόφαση να εφαρμόζετε όλα όσα Εκείνος δίδαξε.\n- Μπάμπα, Ομιλία που δόθηκε στο Πρασάντι Νίλαγιαμ στις 24 Δεκεμβρίου 1980, παραμονή του εορτασμού των Χριστουγέννων.\nΟ Ιησούς Χριστός δίδαξε ότι ο Θεός είναι Αγάπη. Οι άνθρωποι όμως, αντί να αναγνωρίσουν αυτήν την θεμελιώδη αρχή και να την τηρούν, επιτρέπουν στο μίσος, τον φθόνο και άλλες κακές ιδιότητες να ρυπαίνουν και να μολύνουν την αγάπη τους. Είσαστε προικισμένοι με την ιδιότητα της αγάπης, όχι για να την εκφράζετε για εγωιστικούς, ιδιοτελείς σκοπούς, αλλά για να την κατευθύνετε προς τον Θεό. Ο Ιησούς διακήρυξε σαφέστατα ότι το να ανταποδίδει κανείς καλό για το καλό που έλαβε, δεν είναι τίποτε το σπουδαίο και ότι οφείλετε να κάνετε το καλό ακόμη και σ’ εκείνους που σας έβλαψαν. Η αγάπη είναι το μέσον για ν’ αναπτύξετε αφοσίωση στον Θεό και να φτάσετε στην λύτρωση – αλλά και για πλήθος άλλα πράγματα. Πραγματική αγάπη όμως, είναι μόνο η αγάπη του Θεού. Η βασιλική οδός για την λύτρωση του ανθρώπου είναι το να συνειδητοποιήσει την ύπαρξη του Θεού μέσα του, αλλά και μέσα στον κάθε συνάνθρωπό του. Όπου υπάρχει πίστη στον Θεό, υπάρχει αγάπη. Όπου υπάρχει αγάπη, υπάρχει ειρήνη. Όπου υπάρχει ειρήνη, υπάρχει αλήθεια. Όπου υπάρχει αλήθεια, υπάρχει θεία ευδαιμονία και όπου υπάρχει θεία ευδαιμονία, εκεί βρίσκεται ο Θεός. Επομένως, πρέπει να δυναμώσετε την πίστη σας στον Θεό.\n- Μπάμπα, Ομιλία που δόθηκε στο Πρασάντι Νίλαγιαμ στις 25 Δεκεμβρίου 1988 κατά τον εορτασμό των Χριστουγέννων.\nΣε τι σας ωφελεί ένα βουνό γνώσεων που έχετε αποκτήσει μέσα από τα βιβλία, αν δεν μπορείτε μέσω αυτών να εξασφαλίσετε την πραγματική ανθρώπινη ευτυχία; Δεν θα σας φροντίσει ο Θεός, εάν εναποθέσετε την πίστη σας σ’ Εκείνον; Τι επιτυγχάνετε με την ακατάπαυστη απασχόλησή σας με το να κερδίσετε τα προς το ζην, λησμονώντας τον Θεό που είναι πανταχού Παρών και τα πάντα Πληρών; Ο καθένας σας ζητά με αγωνία την εσωτερική ειρήνη λέγοντας «Θέλω ειρήνη, γαλήνη.» Είναι όμως δυνατό να βρείτε την εσωτερική ειρήνη στον εξωτερικό κόσμο, ο οποίος είναι γεμάτος μόνο με θρύψαλα; Την εσωτερική ειρήνη πρέπει να την βρείτε μέσα σας, με το να απαλλαγείτε από το ‘εγώ’ σας και το ‘θέλω’ δηλ. τις επιθυμίες σας, διότι την εσωτερική γαλήνη την καταστρέφουν ακριβώς αυτά τα δύο, το ‘εγώ’ και το ακόρεστο ‘θέλω’. Περιορίστε τιε επιθυμίες σας! Πρέπει να ελαττώσετε τις επιθυμίες σας και να καλλιεργήσετε την μη-προσκόλληση – τότε θ’ αποκτήσετε πραγματική γαλήνη του νου. Τον άνθρωπο τον στοιχειώνουν κυριολεκτικά ατέλειωτες έγνοιες, πάμπολλων ειδών. Μόνο αν στρέψει τον νου του προς τον Θεό, θα μπορέσει ν’ απαλλαγεί από τις έγνοιες. Μολονότι δε ο Κύριος ο Θεός βρίσκεται ανά πάσα στιγμή στο πλευρό του ανθρώπου, ο άνθρωπος αναζητά τον Θεό σ’ ολόκληρο τον κόσμο. Όταν ασχολείστε διαρκώς με την διερεύνηση του εξωτερικού, δεν θα μπορέσετε ποτέ να εξαγνίσετε το εσωτερικό σας.\n- Μπάμπα, Ομιλία που δόθηκε στις 25 Δεκεμβρίου 1989.\nΤο επίκεντρο κάθε σπιτιού πρέπει να είναι το προσκυνητάρι του – η ευωδιά των ολόφρεσκων λουλουδιών και του λιβανιού που βγαίνει από κει, πρέπει να διαχέεται σε όλο το σπίτι και να το εξαγνίζει. Το καλό παράδειγμα πρέπει να το δίνει η μητέρα, με το να κάνει το προσκυνητάρι με την φροντίδα της αληθινή καρδιά του σπιτικού. Πρέπει ακόμη να επιβάλλει πειθαρχία στα παιδιά της σχετικά με την προσωπική τους καθαριότητα, την ταπεινοφροσύνη και το πνεύμα φιλοξενίας, τους καλούς τρόπους και τις πράξεις προσφοράς υπηρεσίας. Με το παράδειγμα αλλά και την διδασκαλία της, πρέπει να πείθει τα παιδιά της να σέβονται τους μεγαλύτερους και να έχει καθορίσει ορισμένο χρόνο τόσο το πρωί όσο και το βράδυ για προσευχή και σιωπηλό διαλογισμό. Το δωμάτιο στο οποίο βρίσκεται το προσκυνητάρι πρέπει να είναι πεντακάθαρο και αφιερωμένο στην προσευχή και μόνο. Οι ημέρες εορτών πρέπει να τηρούνται, έτσι ώστε η σημασία τους να εντυπώνεται στον νου των μικρών παιδιών. Ακόμη, όσο εγωκεντρικός και υπερόπτης να είναι ο σύζυγός της, με την συστηματική τήρηση του καθημερινού προγράμματος του σπιτικού με επίκεντρό του την λατρεία του Θεού, σύντομα κι εκείνος θα συνειδητοποιήσει ότι ένα σπιτικό εστιασμένο στον Θεό είναι ένα σπιτικό όπου βασιλεύουν η γαλήνη και η χαρά. Σύντομα θα το ακολουθήσει κι εκείνος και θα γίνει ένας στυλοβάτης της πίστης.\n- Μπάμπα, Ομιλία που δόθηκε στις 26 Ιουλίου 1969.\nΟι επιθυμίες που ‘κολλάνε’ στον νου είναι οι λεκέδες που κηλιδώνουν την εσωτερική συνειδητότητα. Να κυριαρχείτε στις αισθήσεις σας, μην υποκύπτετε στις επίμονες απαιτήσεις τους να τις ικανοποιήσετε. Όταν ένα νεκρό σώμα τοποθετηθεί στην πυρά αποτέφρωσης, σε λίγο και το σώμα και η πυρά θα έχουν γίνει στάχτη. Κατά τον ίδιο τρόπο, όταν απαρνηθείτε τις αισθήσεις σας, εξαφανίζεται και ο νους. Όταν δε εξαφανιστεί ο νους, πεθαίνει η πλάνη των υλικών πραγμάτων και επιτυγχάνεται η απελευθέρωση. Για την πνευματική αυτή νίκη, η καλύτερη ενίσχυση και ενδυνάμωση είναι η πίστη στον Θεό. Όταν αγαλλιάζετε στοχαζόμενοι το μεγαλείο και την λαμπρότητα του Θεού, τίποτε το υλικό δεν μπορεί πια να σας ελκύσει. Οτιδήποτε άλλο θα σας φαίνεται κατώτερο. Το μόνο που θα απολαμβάνετε θα είναι η συναναστροφή με τους ευσεβείς και τους ταπεινόφρονες. Όταν ενεργείτε με πίστη στον Θεό και αυτοπαράδοση σ’ Εκείνον, η χάρη Του ρέει δια μέσου σας σε κάθε πράξη σας – τότε, δεν είναι πια δικές σας πράξεις, είναι δικές Του και δεν έχετε ν’ ασχοληθείτε πλέον με τις συνέπειες και τα αποτελέσματά τους. Όλα τα λόγια, οι σκέψεις και οι πράξεις που πηγάζουν από σας, θα είναι πλέον διαποτισμένες με αγάπη και θα συμβάλλουν στην ειρήνη και την γαλήνη.\nΔεν αρκεί το να έχετε έναν ισορροπημένο προϋπολογισμό του σπιτικού σας –πρέπει να μάθετε την τέχνη του να έχετε και μία ισορροπημένη ενόραση της ζωής σας, έτσι ώστε να μην επηρεάζεται από θριάμβους ή προβλήματα, από κέρδη ή απώλειες, νίκες ή ήττες. Αυτήν την εξισορρόπηση της ζωής μπορείτε να την αποκτήσετε μόνο αν βασίζεστε απόλυτα και πιστεύετε ακλόνητα στον Θεό που κατοικεί μέσα στην καρδιά σας. Πρέπει επίσης να μάθετε να στρέφετε το τιμόνι της ζωής σας μακριά από υφάλους όπως το μίσος, η κακία, η απληστία, ο θυμός, η ανησυχία, η υπεροψία και άλλα εμπόδια που θέτουν σε κίνδυνο την εσωτερική ειρήνη σας. Η εκπαίδευση πρέπει να σας μετατρέπει σε ηγεμόνα των ταλέντων σας καθώς και των εργαλείων που διαθέτετε για ν’αποκτήσετε γνώσεις. Τα μάτια, τα αυτιά, η γλώσσα κλπ., είναι σαν άγρια, αδάμαστα άλογα που δεν τους έχουν βάλει χαλινάρι –γι’ αυτό, να μάθετε την τέχνη του διαλογισμού, μέσω του οποίου μπορείτε να ελέγχετε τις αισθήσεις σας και να κατευθύνετε την θέλησή σας μέσα σας, προς την κυριαρχία των αισθημάτων και των συγκινήσεων. Πρέπει να δίνετε αμέριστη προσοχή σε μία πνευματική πειθαρχία: τον έλεγχο των αισθήσεών σας. Αν τις αφήσετε ελεύθερες και αχαλίνωτες, θα σας σύρουν στην καταστροφή σας.\n-Μπάμπα, Ομιλία που δόθηκε στις 26 Ιουλίου 1969\nΣήμερα πολλές σπουδασμένες γυναίκες μετατρέπουν το σπιτικό τους σε ξενοδοχείο, με μάγειρα, κηπουρό και καμαριέρες, που όλοι τους μπαινοβγαίνουν και συνωστίζονται μέσα στο σπίτι καταστρέφοντας την γαλήνη του! Επίσης, οι ίδιες μετατρέπουν τον εαυτό τους σε μία λαμπερή στολισμένη κούκλα που κι αυτή συνεχώς διασχίζει βιαστική τα δωμάτια, ανάμεσα στις πολυάριθμες εξόδους της. Συχνά δε είναι και μία πέτρα στον λαιμό του συζύγου της, τον οποίο καταπιέζει και κατευθύνει, προς μεγάλη δυσθυμία του. Ασχολείται με το να ξοδεύει χρήματα ψωνίζοντας φανταχτερά άχρηστα πράγματα και σκοτώνει τον χρόνο της φλυαρώντας σε σαλόνια και κάνοντας θεραπείες για παθήσεις που μόνο στην φαντασία της υπάρχουν. Προσέξτε! Οι μητέρες πρέπει να φροντίζουν οι ίδιες τα παιδιά τους τα πρώτα χρόνια της ζωής τους. Αν αφήσουν τα μικρά στα χέρια υπηρετών, τότε αυτά θα μάθουν τον τρόπο ομιλίας και τις συνήθειες ζωής των υπηρετών, με αποτέλεσμα να θρηνήσουν μόνο όταν πεθάνουν οι υπηρέτες – όχι όταν πεθάνει η μητέρα τους! Διότι το μωρό αρχίζει ν’ αγαπά την υπηρεσία που το φροντίζει, πολύ περισσότερο από την μητέρα του! Επίσης, η μητέρα έχει χρέος να μαγειρεύει η ίδια το φαγητό για την οικογένειά της, διότι το φαγητό που έχει μαγειρευτεί με αγάπη και σερβίρεται μ’ ένα χαμόγελο, είναι απείρως πιο θρεπτικό και δυναμωτικό από το φαγητό που αγοράζεται απ’ έξω!\nΤο ανθρώπινο ον δεν είναι απλώς ένα πλάσμα με χέρια, πόδια, μάτια, αυτιά, κεφάλι και κορμό – είναι πολλά περισσότερα από το σύνολο όλων αυτών των οργάνων και μελών του σώματος. Όλα αυτά είναι μόνο η ακατέργαστη εικόνα που βγαίνει από το καλούπι – τώρα πρέπει τριφτούν, να ξυστούν, να γυαλιστούν, να τελειοποιηθούν, να γίνουν πιο μαλακά και τρυφερά μέσω των ανώτερων παρορμήσεων της διάνοιας και των αγνών προθέσεων και ιδανικών. Τότε πια ο άνθρωπος γίνεται ιδανικά κατάλληλος για να προσπαθήσει να γίνει θείος, πράγμα που είναι το αληθινό του πεπρωμένο. Οι παρορμήσεις του θα γίνουν αγνές και οι προθέσεις του θα εξυψωθούν σ’ ένα ανώτερο επίπεδο, εάν και όταν εκείνος αποφασίσει να αφιερώνει όλες του τις σκέψεις, τα λόγια και τις πράξεις στον Θεό. Για να το επιτύχει αυτό, είναι ζωτικής σημασίας το να έχει πίστη στον Ένα Ύψιστο Νου, ο οποίος συνέλαβε, συντηρεί και καταλύει αυτό το Σύμπαν. Το επόμενο βήμα είναι το να είναι πεπεισμένος ότι μόνος του είναι αβοήθητος στα βάσανα και τις δυστυχίες του. Τότε, η αυτοπαράδοση σ’ αυτόν τον Ένα Ύψιστο Νου είναι κάτι που εύκολα θα επιτύχει.\nΟ πνευματικός πολιτισμός της Ινδίας επιδιώκει να ριζώσει στις καρδιές των μικρών παιδιών μέσω των μητέρων που τα κρατούν στην αγκαλιά τους. Οι γυναίκες υπήρξαν ανέκαθεν οι θεματοφύλακες και οι διδάσκαλοι του πνευματικού πολιτισμού μας – οι άνδρες διαδραματίζουν εδώ δευτερεύοντα ρόλο. Μεταξύ δε των γυναικών, οι σπουδάστριες που θα γίνουν οι αυριανές ηγέτιδες στην ειδικότητά τους, πρέπει να κατανοήσουν και να εφαρμόσουν τις πνευματικές παραδόσεις μας, έτσι ώστε αυτές όχι μόνο να διασωθούν αλλά και να ανθίσουν. Στις μέρες μας, το ενδιαφέρον των νέων κοριτσιών του έθνους μας ν’ αποκτήσουν ανωτάτη παιδεία είναι έντονο, επομένως μπορούμε να τρέφουμε μεγάλες ελπίδες για την συμβολή τους και στον τομέα της αναζωπύρωσης του πνευματικού πολιτισμού μας. Διότι, η εκπαίδευση πρέπει να επιδιώκεται για μία πληρέστερη ζωή, όχι απλώς σαν ένα μέσο που εξασφαλίζει τα προς το ζην. Στην ιστορία της Ινδίας, οι γυναίκες απέδειξαν δια μέσου των αιώνων ότι είναι προικισμένες με το θάρρος, το όραμα και την ευφυΐα που απαιτείται για να φτάσει κανείς στα βάθη της πνευματικότητας και των πειθαρχιών που διδάσκει. Η Μίρα, η Αντάλ, η Μαϊτρέγι, η Γκάργκι, η Σούλαμπα, η Τσούνταλα και η Μάχαντέβι είναι μοναδικά παραδείγματα μεγάλων ηρωίδων που αφιέρωσαν την ζωή τους στο άκρως δύσκολο πνευματικό εγχείρημα της πραγμάτωσης του Θεού.\nΓια ν’ αποκτήσετε ευτυχία και ψυχική γαλήνη, πρέπει ν’ αναπτύξετε έναν αγνό και ακηλίδωτο νου, απαλλαγμένο από τον εγωισμό και τα ‘τέκνα’ του: την λαγνεία, την απληστία, τον θυμό, το μίσος, τον φθόνο και όλα τα σχετικά. Για να το επιτύχετε αυτό, πρέπει ν’ αναζητείτε ανώτερες και αγνές συναναστροφές, να κάνετε καλές πράξεις, να τρέφετε μέσα σας μόνο καλές σκέψεις και να διαβάζετε μόνο θετικά βιβλία που σας εξυψώνουν. Μπορεί να δείτε χίλια θετικά πράγματα ή ν’ ακούσετε χίλιες ομιλίες που σας δίνουν έμπνευση, ή να διαβάσετε χίλια καλά βιβλία, αν όμως δεν εφαρμόζετε τουλάχιστο ένα από τα διδάγματά τους στην καθημερινότητά σας, οι κηλίδες στον καθρέφτη της καρδιάς σας δεν θα εξουδετερωθούν! Και, στον καθρέφτη μίας καρδιάς που δεν είναι άσπιλη, δεν είναι δυνατό να αντικατοπτριστεί ο Θεός. Να θυμάστε: δεν είσαστε παρά ένα κυματάκι του ωκεανού – συνειδητοποιήστε το αυτό και έχετε φτάσει στην απελευθέρωση! Η αδιάλειπτη εφαρμογή των παραπάνω μαζί με ακλόνητη πίστη, μετατρέπει τον άνθρωπο (Νάρα) σε Θεό (Ναράγιανα), διότι η Θεότητα είναι η αληθινή σας φύση, η πεμπτουσία σας!\nΣύμφωνα με τα διδάγματα των ιερών γραφών, ένα άτομο δεν είναι απλώς ένα συντονισμένο σύνολο μελών του σώματος, αισθήσεων και παρορμήσεων – είναι μεν όλα αυτά, αλλά διέπεται από την ευφυΐα του, η οποία οξύνεται από τους τρόπους ζωής του και από τις μνήμες που αποκτήθηκαν απ’ αυτές τις ζωές κατά την διάρκεια πολλών ενσαρκώσεων. Αυτή όμως η ευφυΐα από μόνη της είναι ένα εργαλείο με περιορισμένη αποτελεσματικότητα, δηλ. υπάρχουν πολλοί στόχοι τους οποίους δεν μπορεί να επιτύχει. Αυτούς τους πολύτιμους στόχους ο άνθρωπος μπορεί να τους επιτύχει μόνο αν λάβει την Χάρη και Δύναμη του Θεού. Η απόλυτη παράδοση του ‘εγώ’ σας στην Θεία Δύναμή Του, θα σας ανταμείψει με άφθονη Θεία Χάρη. Ο Βιμπίσανα κατόρθωσε να φθάσει σ’ αυτήν την αυτοπαράδοση. Έτσι, έστω και σαν πρώην δαιμονική φύση, έγινε άμεσα αποδεκτός από τον Θεό και έλαβε την Χάρη Του. Αντιθέτως, ο Σουργκρίβα, μολονότι ήταν αδελφός του Σρι Ράμα, χρειάστηκε πολύ περισσότερο χρόνο για να φτάσει σ’ αυτό το πνευματικό επίπεδο, διότι η πίστη του στον Σρι Ράμα παρεμποδιζόταν από αμφιβολίες. Έλεγε μέσα του: «Έχει όμως ο Σρι Ράμα την πολεμική δεξιότητα που ισχυρίζεται πως έχει; Θα μπορέσει άραγε να σκοτώσει έναν τόσο φοβερό αντίπαλο σαν τον Βάλι;» Έτσι, μόνο όταν έσβησαν οι αμφιβολίες του εξουδετερώθηκε το ‘εγώ’ του και επέτυχε την αυτοπαράδοση στον Θεό.\nΑληθινός άνθρωπος είναι εκείνος που τηρεί και εφαρμόζει τις αρχές του Ντάρμα του, δηλ. του Θείου Νόμου ή Θείας Τάξης που διέπει την ζωή του ανθρώπου. Σας δίνω ένα παράδειγμα: το Ντάρμα, ή η Θεία Τάξη που διέπει την φωτιά είναι η καύση – δίχως καύση δεν υπάρχει φωτιά. Το Ντάρμα, ο Θείος Νόμος που διέπει τον πάγο είναι η ψύξη – δίχως ψύξη δεν υπάρχει πάγος. Κατά τον ίδιο τρόπο, ο Θείος Νόμος ή Θεία Τάξη που διέπει τον άνθρωπο είναι το να κάνει πράξεις με το σώμα του, ακολουθώντας τις επιταγές της καρδιάς του. Κάθε πράξη που κάνει έχοντας τις σκέψεις, τα λόγια και τα έργα του σε απόλυτη αρμονία μεταξύ τους, είναι μία πράξη σύμφωνη με το Ντάρμα του. Και, μία ζωή σύμφωνη με το Ντάρμα είναι αληθώς μία θεϊκή ζωή! Χρησιμοποιείτε την λέξη ‘Ντάρμα’ συχνά, δίχως όμως να γνωρίζετε την αληθινή φύση και το μεγαλείο αυτού του όρου. Σαν Θεία Τάξη, ή Θείος Νόμος, το Ντάρμα είναι πολλών ειδών: το Ντάρμα ή Θείος Νόμος που διέπει την ζωή ενός οικογενειάρχη είναι διαφορετικός απ’ αυτόν που ισχύει για την ζωή ενός εργένη, και τούτος πάλι διαφέρει απ’ αυτόν που διέπει την ζωή ενός μοναχού, και απ’ αυτόν ενός αναχωρητή. Όμως, ο Θείος Νόμος που διέπει την καρδιά είναι ο υπέρτατος Θείος Νόμος, το υπέρτατο Ντάρμα. Αυτός ο Θείος Νόμος της καρδιάς, αληθώς σας λέγω, είναι επίσης ο Θείος Νόμος που διέπει ολόκληρη την ανθρώπινη ζωή. Το έπος Ραμάγιενα είναι ένα θησαυροφυλάκιο που περιέχει την πεμπτουσία του Θείου Νόμου για το άτομο, την οικογένεια και την κοινωνία. Στην πραγματικότητα μάλιστα, κάθε άνθρωπος που ζει σύμφωνα με τα ιδεώδη που θέσπισε ο Σρι Ράμα, είναι κατά κάποιον τρόπο ένας Σρι Ράμα. Συνεπώς είναι επιτακτικό, κάθε άνθρωπος να καλλιεργεί μέσα του τα ιδεώδη που θέσπισε ο Σρι Ράμα.\n- Μπάμπα, από το βιβλίο «Summer Roses on Blue Mountains 1996», Κεφ. 2.\nΝα θυμάστε: αν προσεύχεστε στον Θεό με αγνή καρδιά, Εκείνος θα κάνει όργανό Του έναν πιστό Του για ν’ ανταποκριθεί στην προσευχή σας. Το να κάνετε ερωτήσεις όπως «Μα πού είναι ο Θεός;» ή «Και πώς θα με βοηθήσει;» προδίδει αξιολύπητη μικρόνοια. Κάνοντας τέτοιες άστοχες ερωτήσεις, το μόνο που επιτυγχάνετε είναι να αποδυναμώνετε την πίστη σας. Αυτός είναι ο λόγος που ο μεγάλος σοφός Σρι Ράμακρίσνα Πάραμαχάμσα είπε: «Αν θέλετε να προσεύχεστε στον Θεό με γνήσια ειλικρίνεια, πρέπει να είστε αγνοί και αθώοι σαν ένα παιδί!» Και ο Κύριος ημών Ιησούς Χριστός μας έδωσε το ίδιο μήνυμα. Έλεγε: «Αν κατορθώσετε να είστε σαν ένα παιδί έστω και για μία σύντομη στιγμή της ημέρας, πόσο αγνοί θα μπορέσετε να γίνετε!» Τέτοια αγνή και αθώα καρδιά πρέπει να έχετε. Είναι ανώφελο να κάνετε κηρύγματα τους άλλους, αν οι δικές σας σκέψεις και η συμπεριφορά σας δεν έχουν αλλάξει. Με την βοήθεια της πνευματικής άσκησης (σάντανα) να εξαγνίσετε την καρδιά και τον νου σας και να τα γεμίσετε με αγνές σκέψεις και αισθήματα αγάπης.\nΜπάμπα, Ομιλία που δόθηκε στις 7 Ιανουαρίου 1988.\nΑκριβώς όπως το ανθρώπινο σώμα δίχως την στήριξη της σπονδυλικής στήλης θα καταρρεύσει, το ίδιο και η ανθρώπινη ζωή: δίχως την στήριξη της ηθικής και της πνευματικότητας θα καταρρεύσει κι αυτή. Η σπονδυλική στήλη σας αποτελείται από 33 σπονδύλους και στηρίζει ολόκληρο το σώμα. Παρομοίως, οι αρχές της ηθικής και της πνευματικότητας αποτελούν τους σπονδύλους της ραχοκοκαλιάς της ανθρώπινης ζωής. Τι είναι η αθανασία; Αθανασία είναι η εξάλειψη της ανηθικότητας. Η ζωή σας ως θνητών είναι αναπόφευκτο ότι αργά ή γρήγορα κάποια μέρα θα χαθεί. Συνεπώς, πρέπει να αγωνίζεστε να εδραιώσετε μέσα σας την ηθική, η οποία είναι αθάνατη. Αληθώς σας λέγω, στις μέρες μας αποτελεί επιτακτική ανάγκη η εδραίωση της ηθικής και η ακτινοβολία της από μέσα σας. Γι’ αυτό, έντονη επιθυμία μου είναι οι νέοι και νέες μας να καλλιεργήσουν την ηθική, έτσι ώστε να ακτινοβολεί από μέσα τους και ν’ αγωνιστούν για το καλό και την εξύψωση της κοινωνίας μας, ιδιαιτέρως σήμερα, που οργιάζει ο εγωισμός και η ιδιοτέλεια. Οι σπουδαστές και οι σπουδάστριες, και γενικά οι νέοι και νέες πρέπει να επικεντρώσουν το ενδιαφέρον τους στην μελέτη των ηθικών και πνευματικών αρχών της Ραμάγιενα ώστε να αντλήσουν το μεγαλύτερο δυνατό όφελος απ’ αυτήν. Και οι ενήλικες όμως, έχουν χρέος να διαμορφώσουν την ζωή τους σύμφωνα με τις αρχές της ηθικής και της πνευματικότητας.\nΤο Ντάρμα, δηλ. η Δικαιοσύνη και η Αρετή, δεν είναι μία συνηθισμένη λέξη την οποία χρησιμοποιούμε στην καθημερινότητά μας ασυλλόγιστα. Το να επαναλαμβάνουμε πασίγνωστες ρήσεις όπως «Το Ντάρμα είναι αυτό που μας κρατά στην ζωή» ή «Το Ντάρμα προστατεύει εκείνους που το προστατεύουν» είναι μεν κάτι πολύ συνηθισμένο, δεν είναι όμως αρκετό. Αυτό που χρειάζεται απαραιτήτως είναι η εφαρμογή του Ντάρμα, και μόνη η ηθική και ενάρετη συμπεριφορά αποτελεί Ντάρμα. Ο άνθρωπος που ζει μία ενάρετη και δίκαιη ζωή είναι απολύτως βέβαιο ότι θα έχει ψυχική γαλήνη. Επίσης, όποιος από σας πηγαίνει σε μικρές πόλεις και χωριά για να διδάξει τις αρχές του Ντάρμα, πρέπει να θυμάται και να εφαρμόζει τις ακόλουθες τέσσερεις σημαντικές εντολές: «Να μην προκαλέσεις ποτέ κακό σε κανέναν», «Να μην προσβάλεις, να μην εξυβρίσεις και να μην συκοφαντήσεις ποτέ κανέναν», «Να εκπληρώνεις όλα σου τα καθήκοντα με αφοσίωση και αγάπη» και «Να διατηρείς την καρδιά σου αγνή». Μολονότι οι περισσότερες πράξεις σας έχουν σχέση με εγκόσμια ζητήματα, ο στόχος της ζωής σας είναι να πραγματώσετε τον Θεό. Και ο μόνος τρόπος να εξαγιάσετε όλες σας τις πράξεις ζώντας ταυτοχρόνως την καθημερινή ζωή σας μέσα στην κοινωνία, είναι να κάνετε κάθε σας πράξη σαν μία πράξη λατρείας του Θεού, σαν να προσφέρετε ένα ανάθημα σ’ Εκείνον. Έτσι, ολόκληρη η ζωή σας θα μετατραπεί σε μία ιερή ζωή.\n- Μπάμπα, Ομιλία που δόθηκε στις 7 Ιανουαρίου 1988.\nΤο ποδόσφαιρο παίζεται από δύο ομάδες. Κάθε μία προσπαθεί να βάλει γκολ κλοτσώντας την μπάλα προς το τέρμα. Η ζωή είναι κι αυτή ένα παιχνίδι μεταξύ δυο τερμάτων, που αντιστοιχούν στην εγκόσμια και στην πνευματική εκπαίδευση. Ενόσω παίζεται το παιχνίδι του ποδοσφαίρου, ο παίχτης κλωτσά την μπάλα εφόσον αυτή είναι φουσκωμένη και γεμάτη αέρα. Μόλις η μπάλα ξεφουσκώσει, κανένας δεν πρόκειται να την κλωτσήσει. Ο αέρας μέσα στη μπάλα συμβολίζει την ύπαρξη εγωισμού. Ο άνθρωπος που κυριαρχείται από τον εγωισμό του, κατ’ ανάγκην θα δέχεται χτυπήματα στην ζωή, έως ότου τον δαμάσει και απαλλαγεί απ’ αυτόν. Μόνο μια ξεφουσκωμένη μπάλα την σηκώνουν από το έδαφος με τα χέρια, ενώ την φουσκωμένη την κλωτσάνε αλύπητα. Παρομοίως, ο άνθρωπος, που έχει εξουδετερώσει το εγώ του χαίρει του σεβασμού όλων, ενώ εκείνος, που το αφήνει να τον κυριαρχεί ανεξέλεγκτο, γίνεται στόχος επιθέσεων κάθε λογής. Μόνο όταν έχετε απαλλαγεί από τον εγωισμό σας, θα μπορέσετε να μεταμορφώσετε τον εαυτό σας σ’ έναν ιδανικό άνθρωπο. Τα εγκόσμια πράγματα έρχονται και παρέχονται, ενώ τα πνευματικά οφέλη θα είναι δικά σας για πάντα.\n- Μπάμπα, από το βιβλίο «Summer Roses on Blue Mountains 1996», Κεφ. 1.\nΟ πολιτισμός είναι οικουμενικός ως προς το εύρος και την σπουδαιότητά του. Δεν πρέπει να επιχειρηματολογούμε ισχυριζόμενοι ότι ο Ινδικός πολιτισμός είναι ανώτερος απ’ όλους τους άλλους πολιτισμούς της υφηλίου. Αντί γι’ αυτό, πρέπει να έχουμε ακλόνητη πίστη στις Βεδικές εντολές, όπως α) ‘Όλοι οι άνθρωποι είναι ένα – να φέρεσαι το ίδιο στον καθένα’, β) ‘Θα ζήσουμε όλοι μαζί. Θα προοδεύσουμε όλοι μαζί. Μαζί θα αναπτύξουμε λαμπρότητα και μεγαλείο. Μαζί θα ζήσουμε με φιλία και αρμονία, δίχως συγκρούσεις και αψιμαχίες.’ Πρέπει να προωθούμε αυτά τα ανώτερα και ευγενή αισθήματα που περιέχονται στα ιερά κείμενα των Βεδών. Δυστυχώς όμως, τα εκπαιδευτικά ιδρύματα της εποχής μας δεν προάγουν αυτά τα ανώτερα αισθήματα στους φοιτητές – είναι αποκλειστικά προσανατολισμένα στις ακαδημαϊκές σπουδές και αδιαφορούν για τις ευγενέστερες και ανώτερες αξίες της ζωής. Όμως, η ακαδημαϊκή μάθηση πρέπει να είναι άρρηκτα συνδεδεμένη με την πνευματικότητα. Μόνο μία τέτοια αρμονική σύνθεση της εγκόσμιας και πνευματικής γνώσης μπορεί να προσδώσει ομορφιά και ακτινοβολία στην ζωή. Δεν πρέπει να σπουδάζετε μόνο για ν’ αποκτήσετε την ικανότητα να γεμίζετε το στομάχι σας, αλλά και για να γεμίζετε την καρδιά σας με ευδαιμονία. Η τροφή γεμίζει μόνο το στομάχι, δεν γεμίζει τον νου, η πνευματική τροφή όμως γεμίζει τον νου και χαρίζει την θεία ευδαιμονία, που είναι αιώνια.\nΓια ν’ αναπτύξετε την ανεκτικότητα (κσαμά), πρέπει να ασκείστε στην εφαρμογή τεσσάρων κατηγοριών αγνότητας: 1) αγνότητα υλικών, 2) αγνότητα του νου, 3) αγνότητα του λόγου και 4) αγνότητα πράξεων ή αγνότητα του σώματος. Η αγνότητα των υλικών αναφέρεται επίσης στην καθαριότητα και περιλαμβάνει όλα τα πράγματα που χρησιμοποιείτε. Σημαίνει ότι τα ρούχα σας, η τροφή σας, τα μαγειρικά σκεύη σας, ολόκληρο το σπίτι σας, καθώς και όλα τα αντικείμενα που χρησιμοποιεί ένας άνθρωπος, πρέπει εκτός από αγνά πρέπει να είναι και πεντακάθαρα. Η αγνότητα του νου απαιτεί απόλυτη εξάλειψη από μέσα του των προσκολλήσεων και των απαρεσκειών και αντιπαθειών. Η αγνότητα του λόγου σημαίνει το να αποφεύγετε τα ψέματα, καθώς και τα προσβλητικά λόγια, το συκοφαντικό κουτσομπολιό και τα λόγια που προκαλούν πόνο στους άλλους. Ομιλία γεμάτη κακία ρυπαίνει τον νου και καταστρέφει την ανθρωπιά σας.\nΠνευματική καλλιέργεια είναι το να βλέπετε την ενότητα μέσα στην ποικιλομορφία και τη διαφορετικότητα και το να έχετε βαθιά πίστη στην ενότητα όλης της ζωής. Να τροφοδοτείτε αυτή σας την πίστη με τη συναίσθηση ότι υπάρχει μόνο μία τάξη —η τάξη της ανθρωπότητας—, και μόνο μία πολιτιστική κληρονομιά —αυτή της αγάπης. Με τον όρο ‘αγάπη’ δεν αναφέρομαι εδώ στην σωματική συμπάθεια και έλξη που χαρακτηρίζει τη σχέση μεταξύ δύο συζύγων, μεταξύ γονέων και παιδιών ή μεταξύ φίλων. Διότι, ο γιος, μολονότι αγαπά την μητέρα του με όλη την καρδιά του, μόλις εκείνη πεθάνει παραδίδει το σώμα της στις φλόγες της πυράς αποτέφρωσης δίχως την παραμικρή ευσπλαχνία. Πώς είναι δυνατόν μία τέτοια αγάπη να ονομαστεί ‘αληθινή αγάπη’; Όλες οι παραπάνω σχέσεις μπορούν στην καλύτερη περίπτωση να ονομαστούν προσκολλήσεις. Όμως, οι προσκολλήσεις, σαν τα διαβατικά σύννεφα που την μια στιγμή εμφανίζονται και την επόμενη στιγμή ο άνεμος τα οδηγεί αλλού, δημιουργούνται κι αυτές κάποια στιγμή της ζωής και κάποια άλλη στιγμή παρέρχονται. Αντιθέτως, η Αγάπη του Θεού υπήρχε πριν ακόμα από την γέννηση και θα συνεχίσει να υπάρχει και μετά τον θάνατο. Ενώ μεταξύ των συζύγων δεν υπήρχε αγάπη πριν από τον γάμο τους, ούτε και μεταξύ της μητέρας και του παιδιού της πριν από την γέννησή του, μόνη η Αγάπη του Θεού υπήρχε πριν από την γέννηση και διαρκεί και μετά τον θάνατο.\nΜεταξύ των ιδιοτήτων χαρακτήρα που είναι αναγκαίες για να πραγματώσετε την εγγενή Θειότητά σας, πρώτιστη είναι η κσαμά δηλ. η ανεκτικότητα, η εγκαρτέρηση, η δύναμη του να συγχωρείτε, η μεγαλοψυχία. Αυτή η ιδιότητα είναι ζωτικής σημασίας για κάθε άνθρωπο. Είναι η ύψιστη των αρετών. Η ανεκτικότητα είναι ταυτόσημη με την αλήθεια, με την αρετή και το δίκαιο, με την συμπόνια και την μη-βία, περικλείει και εμπεριέχει κάθε άλλη θετική ιδιότητα. Για ν’ αποκτήσετε κσαμά πρέπει να εξαγνίσετε τον νου σας. Η αγνότητα του νου απαιτεί το να εξαλείψετε ολότελα από μέσα του τις προσκολλήσεις σας καθώς και τις απαρέσκειες και αντιπάθειές σας. Το μίσος και ο φθόνος δεν πρέπει να έχουν θέση μέσα του. Δυστυχώς όμως, σήμερα οι άνθρωποι «δεν αντέχουν» να βλέπουν τους άλλους να ευτυχούν ή να ευημερούν – αυτό είναι σημάδι ενός μολυσμένου νου. Για να είστε αληθινά ανθρώπινα όντα πρέπει να έχετε έναν αγνό και ακηλίδωτο νου. Πρέπει ν’ αναπτύξετε μία καρδιά πρόθυμη ν’ ανταποδίδει καλό για το κακό που της έκαναν και να μην προκαλεί πόνο σε κανέναν, όποιες κι αν είναι οι συνθήκες και οι περιστάσεις – αυτή είναι η σφραγίδα ενός αγνού νου. Αναγνωρίστε ότι ο ίδιος Θεός, το ίδιο Θείο Πνεύμα που ενοικεί μέσα σας και που αποτελεί την Θεία Δύναμη που σας χαρίζει ζωή, είναι εξίσου Παρόν μέσα σε κάθε άλλο ανθρώπινο ον.\nΠρώτιστο καθήκον κάθε ανθρώπου είναι να μετατρέπει κάθε δραστηριότητα της ζωής του σε μία πράξη δύναμης και ομορφιάς. Δυστυχώς, το σημερινό εκπαιδευτικό σύστημα έχει αποτύχει στο να ενσταλάξει στους νέους τις ιδιότητες της υγιούς και αγνής ενόρασης ζωής, της ενότητας και της αγάπης, ιδιότητες που αποτελούν την σφραγίδα της αληθινής εκπαίδευσης. Όλοι σας πρέπει να συνειδητοποιήσετε ότι ο χρόνος ζωής σας μειώνεται ραγδαία, όμοιος με πάγο που λιώνει, και τούτο είτε ενδιαφέρεστε να βελτιωθείτε είτε όχι. Πολλοί άνθρωποι πιστεύουν ότι η εξασφάλιση τροφής, ρουχισμού, στέγης, πλούτου, ευκολιών και ανέσεων αποτελεί τον κύριο σκοπό της ζωής. Όμως, όσο κοπιούν τρέφοντας αυτήν την ψευδαίσθηση, η ζωή τους παραμένει μία τραγωδία. Πολλοί απ’ αυτούς είναι τυφλοί ως προς τον σκοπό της ζωής, μερικοί μάλιστα ούτε καν αισθάνονται τον πόνο αυτής τους της άγνοιας – μόνο ένας στο εκατομμύριο αγωνίζεται να τον συνειδητοποιήσει. Αυτός ο πνευματικός αγώνας είναι το πρώτο βήμα για την συνειδητοποίηση του σκοπού της ζωής και την πραγμάτωσή του. Την ημέρα που ο άνθρωπος θα συνειδητοποιήσει τον σκοπό της ζωής, θα μεταμορφωθεί ολοκληρωτικά - η ζωή του θα μετατραπεί από μία αγωνία, σε μία λύτρωση από κάθε πόνο και βάσανο.\nΚάθε άτομο κρίνεται από τις πράξεις του. Οι καλές πράξεις αποκαλύπτουν έναν καλό άνθρωπο και οι κακές πράξεις ένα κακόβουλο άτομο. Επίσης, οι πράξεις σας είναι αλληλένδετες με τις ιδιότητες χαρακτήρα σας, διότι οι πράξεις αποκαλύπτουν τις εσωτερικές ιδιότητές σας κι αυτές με τη σειρά τους παροτρύνουν τις πράξεις σας. Επομένως, να προσπαθείτε ακατάπαυστα να βελτιώσετε τον χαρακτήρα σας, αναπτύσσοντας θετικές ιδιότητες. Απλώς το ν’ ακούτε πνευματικές ομιλίες, ή το να ζείτε σε ιερούς τόπους προσκυνήματος, ή να έχετε συναναστροφές με ευσεβείς ανθρώπους, θα είναι ανώφελο, αν δεν κάνετε οι ίδιοι μία προσπάθεια να εφαρμόσετε έστω και λίγες από τις πνευματικές διδασκαλίες που ακούτε. Ανώτερες και ευγενείς ιδιότητες όπως η ανεκτικότητα, η συμπόνια, η αλήθεια, η αγάπη, η αμοιβαία κατανόηση κι η αλληλεγγύη, δεν περιορίζονται σ’ ένα συγκεκριμένο έθνος, φυλή, ή θρησκεία. Αυτές είναι πνευματικές ιδιότητες και είναι ζωτικής σημασίας για όλους τους ανθρώπους παντού και πάντα. Επίσης, η στήριξη και προώθηση της Αρετής και του Δικαίου (Ντάρμα) δεν σημαίνει το να διαδίδει κανείς γνώσεις για κάτι τι άγνωστο. Την γνώση των αρχών του Ντάρμα την αποκτάτε μόνο ώστε να μπορείτε να διαδώσετε την εφαρμογή του, συνεπώς μόνο εκείνοι που το εφαρμόζουν δικαιούνται να το προάγουν. Μόνο αν το εφαρμόζετε στην καθημερινή ζωή σας, μπορείτε να διδαχθείτε την αληθινή του φύση και να συνειδητοποιήσετε πλήρως την αξία του.\nΗ καρδιά των νέων είναι πολύ τρυφερή, ανταποκρίνεται άμεσα στην θλίψη και στον πόνο των συνανθρώπων τους. Μόνο τα παραδείγματα των ενηλίκων, τα μαθήματα που παίρνουν από τους γονείς τους, οι συναναστροφές στις οποίες εμπλέκονται και η εκπαίδευση που λαμβάνουν από το σχολείο είναι αυτά που σκληραίνουν τις καρδιές τους και τις κάνουν πέτρα! Εσείς να διατηρήσετε τις καρδιές σας τρυφερές. Να συμμερίζεστε τις θλίψεις και τις χαρές των άλλων. Να μη ζηλεύετε όταν οι άλλοι είναι ευτυχισμένοι, ή όταν τους εκτιμούν περισσότερο από σας, ή τους απονέμουν βραβεία και έπαθλα. Αντιθέτως, να αμιλλάσθε την σκληρή τους εργασία, να προσεύχεστε στον Θεό να σας δώσει περισσότερη ευφυΐα ή οξύτερη μνήμη, αλλά ποτέ, μα ποτέ να μην αφήσετε μέσα στην καρδιά σας χώρο για φθόνο ή χαιρεκακία. Ο φθόνος είναι ένα θανατηφόρο δηλητήριο. Θα μολύνει τον χαρακτήρα σας, θα καταστρέψει την υγεία σας και θα ληστέψει την γαλήνη σας. Όπως το ζιζάνιο που καταστρέφει μία καλλιέργεια που βλαστάνει, έτσι και ο φθόνος: παρεισφρύει ύπουλα και πονηρά μέσα στην καρδιά σας, αυξάνεται ταχύτατα και προκαλεί μία καταστροφή που σαρώνει τα πάντα στο πέρασμά της. Επομένως, ακόμα και σε μικρά, καθημερινά ζητήματα, να αγρυπνείτε για να εξασφαλίζετε ότι δεν γίνατε θύμα του φθόνου. Να παραμένετε πάντοτε ανεπηρέαστοι από τον φθόνο και έτσι θα ευαρεστείτε τον Θεό.\n- Μπάμπα, Ομιλία που δόθηκε στις 18 Απριλίου 1966.


H Grace Jones έγινε 70 ετών -Το εκκεντρικό φρικιό πάντα μαγεύει [εικόνες] | ΖΩΗ | iefimerida.gr\nH Grace Jones έγινε 70 ετών -Το εκκεντρικό φρικιό πάντα μαγεύει [εικόνες]\nEνα από τα πιο ανατρεπτικά πρόσωπα της δεκαετίας του ’70, η μούσα του Άντι Γουόρχολ, κλείνει τα 70 της χρόνια.\nΗ Γκρέις Τζόουνς, μαζί με τους Τζέισον Ντερούλο και Έλι Γκούλντινγκ θα εμφανιστούν στο γκαλά της amfAR, μη κερδοσκοπικής οργάνωσης που υποστηρίζει την έρευνα για το AIDS, που διοργανώνεται σήμερα Πέμπτη στις Κάννες. Γίνεται 70 ετών.\nΕξαλλη περσόνα, τραγουδίστρια, ηθοποιός, μοντέλο, αποτέλεσε από μόνη της κατηγορία. Η Γκρέις Τζόουνς, με τη μακροχρόνια καριέρα, προκαλούσε τρόμο, τόσο σε γυναίκες όσο και σε άντρες.\nΗ Γκρέις Τζόουνς συμβόλιζε την ντίσκο σκηνή της δεκαετίας του 70 , υπήρξε μούσα του Άντι Γουόρχολ, πλαισίωσε ακόμα και τον Σβαρτσενέγκερ στον «Κόναν τον Βάρβαρο» και έγινε το πρώτο αφρο-αμερικανικό Bond Girl....\nΟ πρώην σύντροφός της και μακροχρόνιος συνεργάτης της, ο κορυφαίος Γάλλος φωτογράφος Ζαν-Πολ Γκουντ, μετέτρεψε την Γκρέις από ανθρώπινο ον σε μια ανδρόγυνη σιλουέτα που έμοιαζε εξωγήινη.\nΔείτε την να τραγουδάει σε ηλικία 67 ετών στο Μόντρεαλ:\nΗ Νεοϋορκέζα τζαμαϊκανής καταγωγής κατοικούσε πάντα στις σκοτεινές γωνιές των ανθρώπινων φαντασιώσεων, εκεί ακριβώς όπου γεννιούνται οι πλέον μύχιοι και ανείπωτοι πόθοι. Είχε εξάλλου τους Άντι Γουόρχολ, Ζαν Πολ Γκουντ και Χέλμουτ Νιούτον να προσκυνούν τη φιγούρα της και τα πολλαπλά γωνιώδη πρόσωπά της.\nΚι έτσι το όνομα Γκρέις Τζόουνς έφτασε να αντηχεί ένα από τα σφοδρότερα ινδάλματα που ο κόσμος έχει ποτέ δει, μια δυναμικότατη προσωπικότητα που διέτρεξε είδη, κινήματα και τάσεις με την ίδια μανία που αγάπησε και έζησε.\nΤοπ μόντελ, βασίλισσα της απανταχού ομοφυλόφιλης κοινότητας και είδωλο της μόδας, η Γκρέις τελειοποίησε πρώτη το ανδρόγυνο στιλ: αντρικό κοστούμι Αρμάνι, γόβα στιλέτο και κοντοκουρεμένο μαλλί.\nΗ πιο ανεπάντεχη εμφάνισή της ήταν αυτή με τον Λουτσιάνο Παβαρότι, ο οποίος την κάλεσε να εμφανιστεί δίπλα του στις καθιερωμένες ετήσιες συναυλίες στη γενέτειρά του τη Μόντενα, όπου ερμήνευσε μαζί του, με την εκφραστική κοντράλτο φωνή της, την άρια «Ρourquoi me reveiller» από τον «Βέρθερο» του Μασνέ.\nΥποψήφια για Grammy τρεις φορές και άλλες τρεις για το Saturn Award, η Γκρέις Τζόουνς ήταν πάντα πολλά περισσότερα από όσο το σχεδόν απόκοσμο look της κατάφερνε να μεταδώσει. Πολλά χιτ της σκαρφάλωσαν στις πρώτες θέσεις των αμερικανικών και ευρωπαϊκών charts, δίσκοι της έγιναν ανάρπαστοι και μέτρησε μια εξίσου ζηλευτή καριέρα στις πασαρέλες του κόσμου, όντας άλλοτε τοπ μόντελ πρώτης γραμμής.\nΗ αντισυμβατική καλλονή έζησε ταυτοχρόνως και μια θυελλώδη ερωτική ζωή. Πρώτος μεγάλος της σταθμός, ο φωτογράφος και μακροχρόνιος συνεργάτης της Ζαν-Πολ Γκουντ, με τον οποίο η Τζόουνς απέκτησε έναν γιο, τον Paulo, ο οποίος της χάρισε αργότερα και ένα εγγόνι.\nΤο 2015, σε ηλικία 67 ετών, παρά τα χρόνια της, η απίστευτη ντίβα ανέβασε τη μπλούζα της, δείχνοντας ένα καλογυμνασμένο σώμα, αψεγάδιαστο και πανέμορφο. Σπάνια μια γυναίκα της ηλικίας της θα μπορούσε να επιδείξει ένα τόσο ωραίο σώμα. Ακόμη και το στήθος της δεν άφησε παραπονεμένους τους φαν της.\nΤο απίστευτο περιστατικό συνέβη στο Barnes & Noble στη Νέα Υόρκη κατά τη διάρκεια παρουσίασης του βιβλίου της Jones με τίτλο «I’ll Never Write My Memoirs».\nΣτο βιβλίο της η ντίβα αναφέρεται στους μέντορές της Ιβ Σεν Λορέν και στον Άντι Γουόρχολ, αλλά «περιποιείται» δεόντως και τις σταρ -από Lady Gaga μέχρι Μάιλι Σάιρους.\n«Οι τάσεις έρχονται και οι άνθρωποι λένε «ακολούθησε εκείνο και το άλλο». Υπάρχει πληθώρα τάσεων. Γίνε σαν τη Μπιγιονσέ, τη Μάιλι Σάιρους, τη Ριάνα, τη Lady Gaga, τη Ρίτα Όρα και τη Sia. Να είσαι σαν τη Μαντόνα. Δεν μπορώ να είμαι σαν αυτές -παρά μόνο στο βαθμό που αυτές είναι σαν κι εμένα», γράφει.\nΠρόσφατα η άγρια ντίβα τραγούδησε ακόμη και το «La vie en rose» της Εντίθ Πιάφ:\nΔΙΑΒΑΣΤΕ ΠΕΡΙΣΣΟΤΕΡΑ Grace Jones ντίβα μούσα 70 ετών


Τζόνι και Λούλου : CaptainBook.gr - Το πιο ενημερωμένο ηλεκτρονικό βιβλιοπωλείο.\nΟ Τζόνι και η Λούλου είναι δύο ωραίοι τύποι. Ερωτευμένοι, ασυμβίβαστοι, γύρω στα τριάντα. Η απόλυση της Λούλου φέρνει τα πάνω κάτω στη ζωή τους. Μέχρι τότε παρατηρούσαν τον κόσμο να διαλύεται, τώρα παρασύρονται και οι ίδιοι μαζί του. Κρατιούνται ο ένας απ΄ τον άλλον για να επιβιώσουν σε μια Αθήνα που σιγοβράζει. Ώσπου μια πρόταση τους σπρώχνει να φύγουν. Ξεκινούν για ένα road-trip με προορισμό την Κωνσταντινούπολη, ταξιδεύοντας σε παιδικά καλοκαίρια, οδυνηρές οικογενειακές σχέσεις και στην αρχή του έρωτά τους.\nΟ Τζόνι και η Λούλου φεύγουν σ΄ ένα ταξίδι που μοιάζει να είναι η μοναδική τους ελπίδα να σώσουν τη ζωή τους, να φτιάξουν την οικογένεια που πάντα ήθελαν, να βρουν τη χαμένη τους αθωότητα. Ένα ταξίδι που τους οδηγεί στο άγνωστο μέλλον συμφιλιώνοντάς τους με το παρελθόν.\nISBN (10ψήφιο): 960-501-494-7\nΜέσος Όρος Βαθμολογίας: (4 από 5 με 2 ψήφους)\nΦρέσκια γραφή, εντελώς σημερινοί οι ήρωες, θα μπορούσαν να είναι το ζευγάρι στο διπλανό διαμέρισμα. Ωραίες περιγραφές της αστικής ρπαγματικότητας, αυτού που συμβαίνει τώρα και το βλέπεις γύρω σου, κι ένα όμορφο ροκ σάουντρακ. Ο υπότιτλος love story μου φάνηκε λίγο ατυχής γιατί παραπέμπει σε "ροζ" ανάγνωσμα και το βιβλίο δεν είναι ροζ.\nΠολύ καλο βιβλίο. Αυτό ακριβώς που λέει ο υπότιτλος του: ένα love story, μέσα στην εποχη του, με μια ροκ τρυφερότητα. Ωραία δομημένο, το τέλος του στοιχειωμένο. Καταπληκτικο το soundtrack.


Σιδηροδρομικά Νέα: Με εξετάσεις στη ΡΑΣ ετοιμάζονται για τις ράγες 68 νέοι μηχανοδηγοί της ΤΡΑΙΝΟΣΕ.\nΜε εξετάσεις στη ΡΑΣ ετοιμάζονται για τις ράγες 68 νέοι μηχανοδηγοί της ΤΡΑΙΝΟΣΕ.\nΟλοκληρώθηκε η εκπαίδευση των 68 νέων μηχανοδηγών της ΤΡΑΙΝΟΣΕ στην Σιδηροδρομική Ακαδημία του ΟΣΕ. Σύμφωνα με πληροφορίες του ypodomes.com και οι 68 «σπουδαστές» ολοκληρώνουν σήμερα με επιτυχία τόσο την θεωρητική όσο και την πρακτική εκπαίδευση. Θυμίζουμε ότι χρειάστηκε σχεδόν ένα έτος για την εκπαίδευση τους.\nΕΞΕΤΑΣΕΙΣ ΣΤΗ ΡΑΣ\nΤώρα όμως έχουν το πιο σημαντικό βήμα που δεν είναι άλλο από τις «εξετάσεις» που πρέπει να δώσουν στη ΡΑΣ (Ρυθμιστική Αρχή Σιδηροδρόμων). Η σχετική διαδικασία έχει ήδη αναρτηθεί στην ιστοσελίδα της ΡΑΣ. Οι εξετάσεις είναι προγραμματισμένες για τις 30 και 31 Ιουλίου.\nΤην 1η μέρα θα πραγματοποιηθούν στους χώρους της ΡΑΣ, στην οδό Σταδίου και θα περιλαμβάνει θεωρία, ενώ τη 2η μέρα θα πραγματοποιηθεί η πρακτική εξέταση (στατική και σε πορεία). Οι «σπουδαστές» μηχανοδηγοί που θα τα καταφέρουν θα λάβουν από τη ΡΑΣ «βεβαίωση επιτυχίας». Είναι μέρος της στάνταρ διαδικασίας για την απόκτηση του πτυχίου.\nΜιλώντας στο ypodomes.com η πρόεδρος της ΡΑΣ κα Ιωάννα Τσιαπαρίκου, σημείωσε πως «έγινε τεράστια προσπάθεια για να γίνουν οι εξετάσεις στις 30 του μήνα, δεδομένου ότι μας έγινε γνωστό μόλις πριν από δύο εβδομάδες ότι ολοκληρώνεται η εκπαίδευση των μηχανοδηγών στη Σιδηροδρομική Ακαδημία. Οι εξετάσεις θα πραγματοποιηθούν στα πρότυπα των πανελληνίων εξετάσεων προκειμένου να υπάρχει η απαραίτητη διαφάνεια και αμεροληψία.\nΈχουμε δημιουργήσει μία σημαντική τράπεζα θεμάτων από την οποία κάθε χρονιά θα μπορούν να επιλέγονται τα θέματα των εξετάσεων. Αντιλαμβανόμαστε την ανάγκη να βγουν νέοι μηχανοδηγοί καθώς είναι ένας από τους βασικούς λόγους της περαιτέρω απελευθέρωσης της αγοράς και να αυξήσει το μεταφορικό έργο στο σιδηρόδρομο. Προσωπικός δικός μου στόχος αλλά και της ΡΑΣ είναι να μην χαθεί περισσότερος χρόνος και οι νέοι μηχανοδηγοί να αποκτήσουν σύντομα την Ευρωπαϊκή Άδεια Μηχανοδήγησης».\nΠΟΤΕ ΘΑ ΒΓΟΥΝ ΣΤΙΣ ΡΑΓΕΣ\nΜετά και την ολοκλήρωση των εξετάσεων από τη ΡΑΣ, όπως εξηγεί η κα Τσιαπαρίκου, οι μηχανοδηγοί θα έχουν μία τελευταία υποχρέωση. Για να πάρουν την άδεια μηχανοδήγησης θα πρέπει να αποκτήσουν και το πιστοποιητικό ασφαλείας. Αυτό θα γίνει από την ίδια την ΤΡΑΙΝΟΣΕ και περιλαμβάνει εκπαίδευση γύρω από το τροχαίο υλικό (που θα χρησιμοποιούν) και τις διαδρομές που θα αναλάβουν.\nΜετά από αυτό το τελευταίο βήμα θα είναι έτοιμοι να βγουν στις …ράγες και να εμπλουτίσουν το έμψυχο δυναμικό των μηχανοδηγών της ΤΡΑΙΝΟΣΕ. Είναι γνωστό άλλωστε ότι τα τελευταία χρόνια η εταιρεία αιμορραγεί σε μηχανοδηγούς γιατί κάθε χρόνο ένας αριθμός συνταξιοδοτείται, χωρίς όμως να υπάρχει, μέχρι σήμερα τουλάχιστον διάδοχη κατάσταση.\nΣυνολικά 98 άτομα έρχονται να αυξήσουν το δυναμικό των μηχανοδηγών που κατά πληροφορίες σήμερα διαθέτει περίπου 210 άτομα. Αυτό σημαίνει αν υπολογίσουμε και κάποιες συνταξιοδοτήσεις που θα υπάρξουν ότι η ΤΡΑΙΝΟΣΕ αυξάνει κατά 50% τους νέους μηχανοδηγούς.\nΒέβαια θα πρέπει να σημειώσουμε πως όσο οι μεταφορικές ανάγκες θα αυξάνονται, τόσο θα πρέπει να αυξάνεται και ο αριθμός των μηχανοδηγών της εταιρείας και με αυτό το σκεπτικό, τα επόμενο δύο χρόνια προγραμματίζονται επιπλέον 200 προσλήψεις μηχανοδηγών που θα συμπληρώσουν τα όποια κενά εμφανιστούν. Η τελευταία σειρά μηχανοδηγών που μπήκαν στην ΤΡΑΙΝΟΣΕ ήταν από το μακρινό …2004.\nΤΙ ΓΙΝΕΤΑΙ ΜΕ ΤΙΣ ΑΛΛΕΣ ΕΤΑΙΡΕΙΕΣ\nΣε διαδικασία εκπαίδευσης αυτή την εποχή στη Σιδηροδρομική Ακαδημία είναι 6 μηχανοδηγοί της PEARL και 6 μηχανοδηγοί της Rail Cargo. Σύμφωνα με πληροφορίες του ypodomes.com έχουν ολοκληρώσει τη θεωρία και τώρα θα πρέπει να περάσουν και από την πρακτική εκπαίδευση, πριν φτάσουν στο εξεταστικό κέντρο της ΡΑΣ.\nΣυνολικά βλέπουμε ότι η ανάπτυξη της σιδηροδρομικής αγοράς να αρχίζει να αποδίδει και στο τμήμα της απασχόλησης μιας και αυτή υπολογίζεται ότι είναι μόνο η αρχή και πως στο επόμενο χρονικό διάστημα θα έχουμε ραγδαία ανάπτυξη των σιδηροδρομικών μεταφορών που με τη σειρά τους θα προκαλέσουν και ανάπτυξη και περαιτέρω απασχόληση.


ΣΥΓΧΡΟΝΟΙ ΠΡΟΒΛΗΜΑΤΙΣΜΟΙ & ΣΚΕΨΕΙΣ: ΓΙΑ ΝΑ ΚΕΡΔΙΣΕΙ ΤΙΣ ΕΚΛΟΓΕΣ Ο ΣΟΙΜΠΛΕ ΘΥΣΙΑΖΕΙ ΤΟΥΣ ΕΛΛΗΝΕΣ\nΓΙΑ ΝΑ ΚΕΡΔΙΣΕΙ ΤΙΣ ΕΚΛΟΓΕΣ Ο ΣΟΙΜΠΛΕ ΘΥΣΙΑΖΕΙ ΤΟΥΣ ΕΛΛΗΝΕΣ\n«Ένας λαός θυσία στον προεκλογικό αγώνα – Όχι Σόιμπλε για λόγους εσωτερικής πολιτικής» είναι ο τίτλος άρθρου της γερμανικής εφημερίδας Süddeutsche Zeitung, στο οποίο επιτίθεται στον Γερμανό υπουργό Οικονομικών για τη στάση του στο ζήτημα του ελληνικού χρέους.\n«Για μια ακόμα φορά η μοίρα της Ελλάδας εξαρτάται από το Βερολίνο.\n»Τίποτα δεν άλλαξε σε αυτή την τελευταία επταετία.\n»Σήμερα, όμως, έχουμε να κάνουμε με ένα εκρηκτικό μείγμα ρεαλιστικών και προεκλογικών κινήτρων, τα οποία καθιστούν δύσκολη μια επίλυση της κρίσης.\n»Σε περίπτωση που ο Β. Σόιμπλε υποχωρούσε γρήγορα, οι Σοσιαλδημοκράτες θα ισχυρίζονταν ότι επιτέλους ο υπουργός Οικονομικών συνειδητοποίησε πως η Γερμανία δεν μπορεί να αποποιηθεί τις ευθύνες της έναντι των άλλων ευρωπαϊκών χωρών.\n»Και μετά είναι ο φόβος μπροστά στο κόμμα «Εναλλακτική για τη Γερμανία» (AfD), το οποία θα μπορούσε να μιλήσει για «μαλακή γραμμή» Σόιμπλε και να καλλιεργήσει προεκλογικά αρνητικό κλίμα κατά της Ελλάδας.\nΌλα αυτά επηρεάζουν το Βερολίνο». Και προσθέτει η εφημερίδα: «Τα σπασμένα όμως τα πληρώνουν οι Έλληνες πολίτες.\n»Ένας ολόκληρος λαός έχει γίνει θύμα του γερμανικού προεκλογικού αγώνα.\n»Όσο συνεχίζεται η διένεξη, τόσο δυσκολότερα η Ελλάδα θα καταφέρει να διαφυλάξει τις μέχρι σήμερα επιτυχίες στην εφαρμογή μεταρρυθμίσεων.\n»Όσο υπάρχει αβεβαιότητα, δεν αποκαθίσταται η εμπιστοσύνη. Ποιος θα επένδυε σε μια χώρα που δεν ξέρει τι του ξημερώνει;».


Δεν μπορείτε να βοηθήσετε τους υπαλλήλους να επιτύχουν ευεξία χωρίς να μιλάτε για χρήματα -\nΔεν μπορείτε να βοηθήσετε τους υπαλλήλους να επιτύχουν ευεξία χωρίς να μιλάτε για χρήματα\nΕπικοινωνία στο χώρο εργασίας 12 Ιανουαρίου, 2022 admin\nΤα χρηματικά ζητήματα κυριαρχούν στα εγκεφαλικά κύματα των εργαζομένων σας, επομένως η συμπερίληψη απλών οικονομικών προοπτικών στην επικοινωνία ευεξίας θα πρέπει να είναι κάτι το αδιανόητο. Δυστυχώς, οι έγκαιρες οικονομικές συμβουλές και τα μηνύματα για την πρόληψη του οικονομικού άγχους δεν περιλαμβάνονται στα περισσότερα μηνύματα που λαμβάνουν οι εργαζόμενοι.\nΣε όλο τον οργανισμό σας, οι εργαζόμενοι ανησυχούν για τους τραπεζικούς λογαριασμούς τους, τα αντίγραφα κίνησης πιστωτικών καρτών και τα συνταξιοδοτικά τους σχέδια. Πολλοί από αυτούς δεν διαθέτουν βασικές γνώσεις σχετικά με την αποταμίευση, τις δαπάνες, το χρέος και τις επενδύσεις.\n«Μια βασική αλήθεια για τα οικονομικά είναι ότι όλοι ανησυχούν, όχι μόνο οι άνθρωποι που αγωνίζονται», λέει ο Bill Russo, πιστοποιημένος οικονομικός προγραμματιστής και διευθυντής της Concord Financial Planners στο Solon του Οχάιο. “Αυτά τα ζητήματα μπορεί να αρχίσουν να αποκτούν τη δική τους ζωή. Οι άνθρωποι φοβούνται αυτό που δεν καταλαβαίνουν, οπότε το άγχος γίνεται πάντα παρόν.”\nΤα χρήματα και η υγεία είναι αναπόσπαστα – Θα πρέπει επίσης να ενσωματωθούν\nΓια να είναι ενημερωμένοι οι καταναλωτές της υγειονομικής περίθαλψης, οι άνθρωποι πρέπει να είναι γνώστες της υγείας και των οικονομικών. Και οι δύο τύποι αλφαβητισμού απαιτούν κατανόηση των αριθμών (π.χ. παρακολούθηση του σακχάρου στο αίμα και προετοιμασία προϋπολογισμού) και ένα πρόβλημα με το ένα από αυτά επηρεάζει το άλλο. Για παράδειγμα, τα χαμηλά πιστωτικά σκορ προκύπτουν από απλήρωτους λογαριασμούς υγείας και οι ληξιπρόθεσμοι λογαριασμοί προκαλούν συμπτώματα σωματικού στρες.\nΟι περισσότεροι από τους πελάτες μας λένε ότι η υγεία και ο χρηματοοικονομικός γραμματισμός πρέπει να ενσωματωθούν πολύ περισσότερο στις επικοινωνίες ευεξίας. Στην πραγματικότητα, ορισμένοι προτείνουν ακόμη και ότι υπάρχει ένα ηθικό επιχείρημα για να διασφαλίσουμε ότι ενδυναμώνουμε τους ανθρώπους να χτίσουν μια οικονομική φωλιά καθώς εργαζόμαστε για να βελτιώσουμε την ποιότητα και τη διάρκεια της ζωής τους.\nΣίγουρα, τα χρήματα έχουν κολλήσει στον κόσμο της ευεξίας μέσω κινήτρων. Βλέπουμε στοιχεία ότι τα κίνητρα είναι αποτελεσματικά για την ενίσχυση της εγγραφής και της έγκαιρης συμμετοχής σε προγράμματα ευεξίας – για παράδειγμα, πληρώνοντας κάποιον για να ολοκληρώσει μια Εκτίμηση Κινδύνων Υγείας ή για να συμμετάσχει σε ένα συγκεκριμένο στοιχείο ενός προγράμματος. Τα χρηματικά κίνητρα και οι μειώσεις στις εισφορές πριμοδότησης σε προγράμματα υγείας γίνονται επίσης πιο δημοφιλή.\nΤα επόμενα χρόνια, θα δούμε οικονομικά κίνητρα να χρησιμοποιούνται για την επιβράβευση ατόμων που επιτυγχάνουν θετικά, μακροπρόθεσμα αποτελέσματα για την υγεία. Είναι πιθανό αυτά τα κίνητρα να είναι περισσότερο της ποικιλίας “ραβδί” παρά το “καρότο”. Γιατί; Η οικονομική έρευνα συμπεριφοράς βρίσκει ότι οι άνθρωποι βιώνουν περισσότερο πόνο από απώλειες επενδύσεων παρά ευτυχία από κέρδη ισοδύναμου μεγέθους. Και οι εργαζόμενοι φαίνεται να έχουν περισσότερα κίνητρα να βελτιώσουν την υγεία τους με τον κίνδυνο να χάσουν τα δικά τους χρήματα παρά κερδίζοντας ανταμοιβές.\nΣτο εγγύς μέλλον, τα κίνητρα θα τείνουν να χρησιμοποιούν λογαριασμούς “επιστροφής κατάθεσης” και να χάνουν χρήματα εάν δεν ληφθούν υπόψη οι προσωπικοί στόχοι ευεξίας. Αναζητήστε εργοδότες και σχέδια για την υγεία για να επινοήσετε προγράμματα που θα κάνουν τους πάντες να έχουν λίγο «δέρμα στο παιχνίδι».\n3 Συμβουλές για να ξεκινήσετε\nΜπορείτε να κάνετε το πρόγραμμα ευεξίας σας χώρο για βασική οικονομική εκπαίδευση και έμπνευση. Ακολουθούν 4 συμβουλές για να βοηθήσετε:\n* Αγκαλιάστε το γάμο. Το να βοηθήσουμε τους υπαλλήλους να γίνουν γνώστες των οικονομικών συμβάλλει σημαντικά στο να τους βοηθήσουμε να γίνουν γνώστες της υγείας. Τα δύο θέματα θα πρέπει να πάνε χέρι-χέρι κάτω από το ίδιο πανό της «ευεξίας».\n* Αξιοποιήστε τα οφέλη των «μικρών βημάτων». Ακριβώς όπως στοχεύετε να αποφύγετε τη σύγχυση των όρων υγείας και της ορολογίας, κρατήστε τη φωνή του οικονομικού σας υλικού ξεκάθαρη. Ακριβώς όπως δημιουργείτε μηνύματα σχετικά με την αξία των μικρών βημάτων για τη βελτίωση της σωματικής υγείας, η ίδια ιδέα μπορεί να εφαρμοστεί και στη «οικονομική ικανότητα». Όταν ο Russo εξηγεί τη δύναμη του σύνθετου τόκου, βγάζει ένα σκακιέρα και πένες. “Δείχνω στους ανθρώπους ότι αν διπλασιάσετε τον αριθμό των πένας καθώς μετακινείστε από τετράγωνο σε τετράγωνο, σύντομα θα χρειαστείτε εκατομμύρια. Το θέμα είναι να αποκαλύψετε μια φαινομενικά δύσκολη ιδέα με έναν προσιτό, ενδιαφέροντα τρόπο.”\n* Διατηρήστε την επικοινωνία σας απλή και σύντομη. Επικοινωνήστε το οικονομικό περιεχόμενο με επικεφαλίδες που μπορούν να σαρωθούν, λίστες με κουκκίδες και ευανάγνωστα γραφήματα. Δοκιμάστε να χρησιμοποιήσετε βίντεο ενός λεπτού.\nΣε περίπτωση έκτακτης ανάγκης, μην πανικοβάλλεστε!\nNext Διάτρηση κλειδαριάς ντουλαπιού αρχείων\nPrevious Αγροτική Υγεία και Ασφάλεια


#ValentinoEmpathy: Ο ιταλικός οίκος στηρίζει το νοσοκομείο Spallanzani στη Ρώμη\nΗ νέα διαφημιστική καμπάνια του Valentino εστιάζει στην ιδέα της ενσυναίσθησης και έχει σκοπό τη συγκέντρωση χρημάτων για το νοσηλευτικό ίδρυμα Spallanzani Hospital στη Ρώμη.\nΓια την καμπάνια με τίτλο #ValentinoEmpathy για την προώθηση της συλλογής Φθινόπωρο/Χειμώνας 2020 φωτογραφήθηκαν καλλιτέχνες και μοντέλα σε μέρη, στα οποία βιώνουν την περίοδο της απομόνωσης φορώντας δημιουργίες του ιταλικού οίκου.\nH Γκουίνεθ Πάλτροου, η Λόρα Ντερν, η Κρίστι Τέρλινγκτον και η Ναόμι Κάμπελ φωτογραφήθηκαν όχι από φωτογράφους, αλλά από εκείνους με τους οποίους περνούν τις μέρες της απομόνωσης λόγω της πανδημίας του κορονοϊού.\nΣύμφωνα με τον Valentino, όλοι επέλεξαν να συμμετάσχουν στο πρότζεκτ δωρίζοντας τον χρόνο και την παρουσία τους.\nΗ καμπάνια #Valentinoempathy γεννήθηκε ως αποτέλεσμα της κοινής εμπειρίας ενσυναίσθησης και διασύνδεσης της ζωής εν μέσω της πανδημίας, σε απομόνωση και κοινωνική αποστασιοποίηση.\nΟ οίκος Valentino, που ανήκει στον όμιλο επενδύσεων Mayhoola με έδρα το Κατάρ, θα δωρίσει ένα εκατομμύριο δολάρια στο Lazzaro Spallanzani, νοσοκομείο αναφοράς για τον κορωνοϊό.\nΣτην αρχή της υγειονομικής κρίσης, ο όμιλος Mayhoola και ο Valentino δώρισαν δύο εκατομμύρια δολάρια στο νοσοκομείο του Μιλάνο Luigi Sacco στην Υπηρεσία Πολιτικής Προστασίας, ένα εκατομμύριο ευρώ στη γαλλική οργάνωση La Fondation Hôpitaux de Paris - Hôpitaux de France και ένα εκατομμύριο δολάρια στο νοσοκομείο που δημιουργήθηκε στο εμπορικό εκθεσιακό κέντρο της Μαδρίτης.\nΑπό την παρουσίαση της συλλογής Valentino στο Παρίσι, την 1η Μαρτίου, ο επικεφαλής σχεδιαστής του οίκου, Πιερπάολο Πιτσόλι είναι σε απομόνωση με την οικογένειά του στη βίλα τους, στο Νετούνο, παραθαλάσσια πόλη νότια της Ρώμης.\n«Είμαστε πάντα συνδεδεμένοι μέσω της ενσυναίσθησης, καθώς είμαστε όλοι φτιαγμένοι από συναισθήματα. Έχουμε γίνει ισχυρότεροι μέσω της διασύνδεσης μέσα στη δική μας κοινότητα. Είμαστε άνθρωποι γεμάτοι ενέργειες και αυτές οι ενέργειες προκαλούν αλλαγές, θετικές» εξήγησε.\nΤελευταία ενημέρωση: Τρίτη, 5 Μαΐου 2020, 11:20


Κληρίδης:Συνάδελφος κόρης Νικολάτου δεν ήθελε να θιχτούν Δικαστές | News\nNews Local Κληρίδης:Συνάδελφος κόρης Νικολάτου δεν ήθελε να θιχτούν Δικαστές\n23.01.2019 07:19 Κύπρος SigmaLive\nΤην άποψη ότι οι μεταρρυθμίσεις στη Δικαιοσύνη είναι μια θετική κίνηση προς το καλύτερο εξέφρασε ο Νίκος Κληρίδης μιλώντας στο Πρωτοσέλιδο.\nΟ νομικός ο οποίος με τις καταγγελίες του προκάλεσε τον άνευ προηγουμένου σάλο στον χώρο, μιλώντας στην εκπομπή τόνισε ότι είναι οξύμωρο το γεγονός ότι «προχωρούν σε μεταρρυθμίσεις χωρίς τον νομικό σύμβουλο του Κράτους. Να κληθεί έστω και τώρα ο Γενικός Εισαγγελέας δεν μπορεί να προχωρήσει καλόπιστα η όλη υπόθεση», είπε ο Νίκος Κληρίδης.\n«Το πρόγραμμα διακυβέρνησης Αναστασιάδη του 2013 προέβλεπε ουσιαστικά εφαρμογή του Συντάγματος, που είναι η μόνη λύση για τη Δικαιοσύνη, να σταματήσει δηλαδή η υπερσυγκέντρωση των εξουσιών σε μια ομάδα προσώπων.\nΗ επιστολή μου ήταν το έναυσμα για να πάρει ο κόσμος μια γεύση του τι γίνεται», συμπλήρωσε ενώ πρόσθεσε ότι είναι λυπηρό που πλήγηκε στα μάτια του κόσμου ο τρόπος απονομής Δικαιοσύνης.\nΚληθείς να σχολιάσει την ανακοίνωση του δικηγορικού συλλόγου, ο κ.Κληρίδης ανέφερε ότι «στρουθοκαμηλίζει ο Δικηγορικός σύλλογος και δεν εκφράζει την πλειοψηφία των 4 χιλιάδων μελών του. Όταν εκδίδετο η ανακοίνωση δεν έγινε έστω και μια ορθή δημοσκόπηση μέσα στον Σύλλογο για να διαφανεί τι σκέφτεται η πλειοψηφία των δικηγόρων», είπε ενώ παράλληλα αποκάλυψε ότι στη συνεδρίαση, παρίστατο και δικηγόρος στο γραφείο όπου εργάζεται η κόρη Νικολάτου και ήταν ο πιο έντονος στο να μην θιχτούν Δικαστές. «Πως έρχεται κάποιος να συμμετέχει σε επιτροπή που θα λάβει απόφαση ο οποίος έχει στο γραφείο του ένα επηρεαζόμενο πρόσωπο. Αυτό είναι ακριβώς αντίθετο με την αρχή της διαφάνειας που θα συζητούσαν», πρόσθεσε ο νομικός.\n«Στεναχωρήθηκα πολύ με αυτή την ιστορία. Επηρεάστηκε πολύ η ζωή μου, είμαι στη μαχόμενη δικηγορία και παρόλο που θα έχω απέναντι μου τους Δικαστές του Ανωτάτου αλλά και τους υπόλοιπους, πως θα τους αντιμετωπίζω. Υπάρχει αλληλοεκτίμηση και ούτε τους χαρακτήρισα διεφθαρμένους απλά είπα ότι πρέπει να φαίνεται ότι απονέμεται Δικαιοσύνη», είπε κληθείς να απαντήσει για το αν μετάνιωσε για τις καταγγελίες που έκανε.\nΠάφος: Αίσιο τέλος είχε η περιπέτεια 4 τουριστών